open-index/open-wikipedia-markdown huggingface dataset:
চুছুমু কিটাগাৱা

**চুছুমু কিটাগাৱা** ( ; জন্ম: ৪ জুলাই ১৯৫১) সমন্বয় ৰসায়ন বিজ্ঞানত বিশেষজ্ঞ জাপানী ৰসায়নবিদ৷ তেওঁ জৈৱিক–অজৈৱিক সংকৰ যৌগ আৰু ছিদ্ৰযুক্ত সমন্বয় পলিমাৰৰ ৰাসায়নিক আৰু ভৌতিক ধৰ্ম, বিশেষকৈ ধাতু-জৈৱিক কাঠামোৰ ওপৰত গৱেষণা কৰে। তেওঁ সহ-প্ৰতিষ্ঠাপক কিয়’ট’ বিশ্ববিদ্যালয়ৰ ইনষ্টিটিউট ফৰ ইণ্টিগ্ৰেটেড চেল-মেটেৰিয়েল চাইন্সেছ (আইচিইএমএছ)ৰ বিশিষ্ট অধ্যাপক। ২০২৫ চনত ৰিচাৰ্ড ৰবছন আৰু ওমৰ এম য়াঘীৰ সৈতে ৰসায়ন বিজ্ঞানৰ নোবেল বঁটা লাভ কৰে।

## জীৱন

১৯৫১ চনৰ ৪ জুলাইত কিয়’ট’ত কিটাগাৱাৰ জন্ম হৈছিল।

১‌৯৭৯ চনত কিয়’ট’ বিশ্ববিদ্যালয়ৰ পৰা হাইড্ৰ’কাৰ্বন ৰসায়ন বিজ্ঞানত কিটাগাৱাই পি এইচ ডি লাভ কৰে৷ তেওঁ একেটা প্ৰতিষ্ঠানতে স্নাতক অধ্যয়নো সম্পূৰ্ণ কৰে। সেই বছৰতে তেওঁ কিণ্ডাই বিশ্ববিদ্যালয়ত সহকাৰী অধ্যাপক হিচাপে নিযুক্তি লাভ কৰে আৰু ১৯৮৩ চনত প্ৰবক্তা আৰু ১৯৮৮ চনত সহযোগী অধ্যাপক হিচাপে পদোন্নতি লাভ কৰে।

১৯৯২ চনত তেওঁ টকিঅ' মেট্ৰ'পলিটান বিশ্ববিদ্যালয়ত অজৈৱ ৰসায়ন বিজ্ঞানৰ তেওঁ অধ্যাপক হয়। ১৯৯৮ চনত তেওঁ কিয়'ট' বিশ্ববিদ্যালয়লৈ কৃত্ৰিম ৰসায়ন আৰু জৈৱ ৰসায়ন বিভাগৰ অজৈৱিক কাৰ্য্যকৰী ৰসায়ন বিজ্ঞানৰ অধ্যাপক হিচাপে ঘূৰি আহে। ২০০৭ চনত তেওঁ ইনষ্টিটিউট ফৰ ইণ্টিগ্ৰেটেড চেল-মেটেৰিয়েল চাইন্সেছ [ja] (iCeMS)ৰ সহ-প্ৰতিষ্ঠাপক হয়, প্ৰতিষ্ঠাপক উপ-সঞ্চালক হিচাপে কাম কৰে, তাৰ পিছত ২০১৩ চনৰ পৰা ২০২৩ চনলৈকে পৰিচালক হিচাপে কাম কৰে। ২০২৪ চনত তেওঁ কিয়'ট' বিশ্ববিদ্যালয়ৰ গৱেষণা প্ৰসাৰৰ কাৰ্যবাহী উপ-সভাপতি হিচাপে নিযুক্তি লাভ কৰে।

তেওঁৰ বহিঃৰাজ্যত শৈক্ষিক অভিজ্ঞতাৰ ভিতৰত টেক্সাছ এ এণ্ড এম বিশ্ববিদ্যালয়ত এফ এলবাৰ্ট কটনৰ সৈতে পোষ্ট ডক্টৰেট ফেল'শ্বিপ (১৯৮৬–১৯৮৭) আৰু নিউয়ৰ্কৰ চিটি ইউনিভাৰ্চিটিত অতিথি অধ্যাপক পদ (১৯৯৬) অন্যতম। ২০১৮ চনত মিউনিখৰ কাৰিকৰী বিশ্ববিদ্যালয়ৰ পৰা সন্মানীয় ডক্টৰেট ডিগ্ৰী লাভ কৰে।

## গৱেষণা

মাকোটো ফুজিটা (১৯৯৪) আৰু ওমৰ এম য়াঘীৰ (১৯৯৫) আৱিষ্কাৰৰ পিছত কিটাগাৱাই ১৯৯৭ চনত প্ৰমাণ কৰে যে সমন্বয় পলিমাৰ গঠনত গেছ শোষণ ধৰ্ম থাকে, যিটো কাৰ্য্যক্ষম ছিদ্ৰযুক্ত পদাৰ্থৰ বিকাশৰ বাবে এক মূল তথ্য।

তেওঁৰ আটাইতকৈ প্ৰভাৱশালী কৰ্মসমূহৰ ভিতৰত আছে:
*১৯৯৭ চনত সৰু অণু শোষণৰ বাবে এটা ছিদ্ৰযুক্ত সমন্বয় পলিমাৰ (MOF)ৰ ওপৰত এটা বীজগত প্ৰতিবেদন।
*২০০৪ চনৰ কাৰ্য্যক্ষম ছিদ্ৰযুক্ত সমন্বয় পলিমাৰৰ প্ৰাৰম্ভিক পৰ্যালোচনা।
*২০০৯ চনত "কোমল ছিদ্ৰযুক্ত স্ফটিক"ৰ পৰ্যালোচনা, যিয়ে ৰাসায়নিক বা ভৌতিক উদ্দীপনাত বৃহৎ পৰিসৰৰ গাঁথনিগত পৰিৱৰ্তনশীলতাৰ বৈশিষ্ট্য প্ৰদান কৰে।

## বঁটা আৰু স্বীকৃতি
*২০০৩ –সৃষ্টিশীল কৰ্মৰ বাবে জাপানৰ ৰসায়ন বিজ্ঞান সমাজৰ বঁটা
*২০০৮ – হামবল্ডট গৱেষণা বঁটা
*২০০৯ – জাপানৰ ৰসায়ন বিজ্ঞান সমাজ (CSJ) বঁটা 
*২০১০ – থমছন ৰিউটাৰছ ছাইটেছন লৰেটছ
*২০১১ – পাৰ্পল ৰিবনৰ পদক
*২০১৩ – ডে জেনেছ বঁটা
*২০১৬ –জাপান একাডেমী বঁটা
*২০১৬ – ফ্ৰেড বাছ'ল' পদক, নৰ্থৱেষ্টাৰ্ণ বিশ্ববিদ্যালয়
*২০১৭ – ফিউছাৰ ছলভেৰ ৰসায়ন বঁটা
*২০১৭ – ফুজিহাৰা বঁটা
*২০১৯ – গ্ৰা প্ৰিক্স দে লা ফণ্ডেচন দে লা মেইচন দে লা চিমি
*২০১৯ – ইমানুৱেল মাৰ্ক প্ৰবক্তা
*২০১৯ – জাপান একাডেমীৰ সদস্য
*২০২৩ – ৰয়েল সমাজৰ সভ্য
*২০২৫ – ৰসায়ন বিজ্ঞানৰ ন'বেল

## তথ্যসূত্ৰ

## বাহ্যিক সংযোগ
*Dr. Susumu KITAGAWA | Japan-Taiwan Symposium (Fu Jen Catholic University)
*  

উৎস: https://www.nobelprize.org/prizes/about/prize-announcement-dates/


শ্ৰেণী:ন’বেল বঁটা বিজয়ী
শ্ৰেণী:জীৱিত ব্যক্তি
শ্ৰেণী:ৰসায়ন বিজ্ঞানৰ ন'বেল বঁটা বিজয়ী
শ্ৰেণী:জাপানৰ ব্যক্তি
হৰিশিঙা

**হৰিশিঙা** ভাৰতবৰ্ষৰ অসম ৰাজ্যৰ উত্তৰ-পূব দিশত অৱস্থিত ওদালগুৰি জিলাৰ ভেৰগাঁও মহকুমাৰ অন্তৰ্গত এখন ক্ষুদ্ৰ নগৰ। 
## ৰাজনীতি
হৰিশিঙা মংগলদৈ লোকসভা সমষ্টিৰ অংশ।
### ৬৯ নং ওদালগুৰি অসম বিধানসভা বিধায়ক ১৯৬৮-২০১৬
* ৰিহন দৈমাৰী - ২০১৬ চনত ৪৫৯৬০ ভোটত জয়ী হয়।
* ৰিহন দৈমাৰী - ২০১১ চনত ৪০৯৭০ ভোটত জয়ী হয়।
* ৰিহন দৈমাৰী - ২০০৬ চনত ৩৫৫৬০ ভোটত জয়ী হয়।
* ৰিহন দৈমাৰী - ২০০১ চনত ৩০১৭০ ভোটত জয়ী হয়।
* দেৱো কান্তো ৰামচিয়াৰী - ১৯৯৬ চনত ৩৬৭৯৮ টা ভোটত জয়ী হয়।
* যমন সিং ব্ৰহ্ম - ১৯৯১ চনত ২৮১৪৯ টা ভোটত জয়ী হয়।
* বিনয় কুংগুৰ বসুমতাৰী - ১৯৮৫ চনত ২৪০৯১ টা ভোটত জয়ী হয়।
* বিনয় কুংগুৰ বসুমতাৰী - ১৯৮৩ চনত ১৯৭৪১ ভোটত জয়ী হয়।
* বিনয় কুংগুৰ বসুমতাৰী - ১৯৭৮ চনত ১৭২৬৯ টা ভোটত জয়ী হয়।
* বাহাদুৰ বসুমতাৰী - ১৯৭২ চনত ১৬৪৭০ ভোটত জয়ী হয়।
* বাহাদুৰ বসুমতাৰী - ১৯৬৮ চনত ১০৮৩৯ টা ভোটত জয়ী হয়।

## তথ্যসূত্ৰ
কেইৰা নাইটলি

**কেইৰা ক্ৰীষ্টিনা নাইটলি** ( ; জন্ম: ২৬ মাৰ্চ ১৯৮৫) এগৰাকী ইংৰাজী অভিনেত্ৰী। স্বতন্ত্ৰ ছবি আৰু পিৰিয়ড ড্ৰামাত কৰা কামৰ বাবে পৰিচিত নাইটলিয়ে দুটা একাডেমী বঁটা, দুটা ব্ৰিটিছ একাডেমী চলচ্চিত্ৰ বঁটা, চাৰিটা গোল্ডেন গ্ল’ব আৰু এটা লৰেন্স অলিভিয়াৰ বঁটাৰ বাবে মনোনয়নকে ধৰি বহুতো স্বীকৃতি লাভ কৰিছে। ২০১৮ চনত তেওঁক অভিনয়-শিল্প আৰু দাতব্য সেৱাৰ বাবে বাকিংহাম পেলেচত অ'বিই নিযুক্তি দিয়া হয়।

অভিনেতা উইল নাইটলি আৰু নাট্যকাৰ ছৰমান মেকড’নাল্ডৰ ঘৰত লণ্ডনত  জন্মগ্ৰহণ কৰা নাইটলিয়ে ছয় বছৰ  বয়সত এজেণ্ট লাভ কৰিছিল আৰু প্ৰথমতে বিজ্ঞাপন আৰু টেলিভিছন ছবিত কাম কৰিছিল। *ষ্টাৰ ৱাৰ্ছ: এপিচ'ড I – দ্য ফেণ্টম মেনেচ (১৯৯৯)*ত ছাবেৰ চৰিত্ৰত অভিনয় কৰাৰ পিছত *বেণ্ড ইট লাইক বেকহাম (২০০২)ত* এগৰাকী টমবয় ফুটবলাৰৰ চৰিত্ৰত তেওঁ অভিনয় কৰিছিল-যি আছিল তেওঁৰ প্ৰথমটো স্বীকতি৷ পৰৱৰ্তী সময়ত তেওঁ *লাভ এক্চুৱেলি (২০০৩)*ত সহ অভিনয় কৰিছিল। *পাইৰেটছ অৱ দ্য কেৰিবিয়ান* চলচ্চিত্ৰ ছিৰিজত এলিজাবেথ শ্বোৱানৰ চৰিত্ৰত অভিনয় কৰি তেওঁ বিশ্বব্যাপী স্বীকৃতি লাভ কৰে (২০০৩–২০০৭; ২০১৭)।

*প্ৰাইড এণ্ড প্ৰিজুডিচ (২০০৫)*ত এলিজাবেথ বেনেটৰ চৰিত্ৰত অভিনয় কৰাৰ বাবে নাইটলিয়ে শ্ৰেষ্ঠ অভিনেত্ৰীৰ একাডেমী বঁটাৰ বাবে মনোনীত হয়। পৰৱৰ্তী কেইবছৰমানৰ ভিতৰত তেওঁ আৰু কেইবাখনো পিৰিয়ড ছবিত অভিনয় কৰে, য'ত আছিল এটনমেণ্ট (২০০৭), দ্য ডাচেছ (২০০৮), এ ডেঞ্জাৰছ মেথড (২০১১), আৰু আন্না কাৰেনিনা (২০১২)। তেওঁ বিগিন এগেইন (২০১৩) আৰু জেক ৰিয়ান: শ্বেড' ৰিক্ৰুইট (২০১৪)ত অভিনয় কৰে আৰু দ্য ইমিটেচন গেম (২০১৪)ত জোয়ান ক্লাৰ্কৰ চৰিত্ৰত অভিনয় কৰে৷ ইয়াৰ জৰিয়তে তেওঁ শ্ৰেষ্ঠ সহযোগী অভিনেত্ৰীৰ একাডেমী বঁটাৰ মনোনয়ন লাভ কৰে। ইয়াৰ পিছত তেওঁ কলেট (২০১৮)ৰ শিৰোনাম চৰিত্ৰ, বষ্টন ষ্ট্ৰেংলাৰ (২০২৩)ৰ সাংবাদিক লৰেটা মেকলাফলিন আৰু থ্ৰিলাৰ ধাৰাবাহিক ব্লেক ড’ভছ (২০২৪)ৰ চোৰাংচোৱা হিচাপে অভিনয় কৰে। মঞ্চত নাইটলিয়ে ৱেষ্ট এণ্ডৰ দুটা প্ৰডাকচনত অভিনয় কৰিছে: ২০০৯ চনত দ্য মিছানথ্ৰপ, যিয়ে তেওঁক অলিভিয়াৰ বঁটাৰ বাবে মনোনয়ন লাভ কৰিছিল, আৰু ২০১১ চনত দ্য চিলড্ৰেনছ আৱাৰ। 

নাইটলিয়ে সামাজিক বিষয়ত স্পষ্টবাদী স্থিতিৰ বাবে পৰিচিত আৰু এম্নেষ্টী ইণ্টাৰনেশ্যনেল, অক্সফেম, কমিক ৰিলিফৰ সৈতে ব্যাপকভাৱে কাম কৰিছে। সংগীতজ্ঞ জেমছ ৰাইটনৰ সৈতে তেওঁৰ বিবাহ হয় আৰু তেওঁলোকৰ দুগৰাকী কন্যা সন্তান আছে।

## তথ্যসূত্ৰ

শ্ৰেণী:যুক্তৰাজ্যৰ ব্যক্তি
শ্ৰেণী:জীৱিত ব্যক্তি
শ্ৰেণী:একাডেমী বঁটা বিজয়ী
শ্ৰেণী:হলিউড অভিনেত্ৰী
ঢালিগাঁও

**ঢালিগাঁও** অসমৰ বঙাইগাঁও আৰু চিৰাং জিলাৰ মাজত অৱস্থিত এখন টাউনশ্বিপ।*বঙাইগাঁও শোধনাগাৰ আৰু পেট্ৰ'কেমিকেলছ লিমিটেড* শোধনাগাৰখন এই অঞ্চলত অৱস্থিত। 

## তথ্যসূত্ৰ

শ্ৰেণী:চিৰাং জিলা
শ্ৰেণী:বঙাইগাঁও জিলা
কৈলা মৈলা গাওঁ

**কৈলা মৈলা** অসমৰ চিৰাং জিলাৰ এখন ৰাজহ গাঁও। এইখন জিলা সদৰ কাজলগাঁৱৰপৰা প্ৰায় ৩১ কিলোমিটাৰ আৰু ৰাজ্যৰ ৰাজধানী দিছপুৰৰপৰা প্ৰায় ২০২ কিলোমিটাৰ দূৰত্বত অৱস্থিত।
## শৈক্ষিক প্ৰতিষ্ঠান
* এছ টি পিটাৰৰ ই.এম হাইস্কুল। 
* জিয়ন ইংৰাজী বিদ্যালয়। 
* কইলা মইলা জুনিয়ৰ কলেজ। 
* মাউণ্ট এভাৰেষ্ট ইংৰাজী স্কুল। 
## চহৰ
বিজনী আৰু বঙাইগাঁও টাউন হৈছে কৈলা মৈলাৰ নিকটৱৰ্তী চহৰ। 

## তথ্যসূত্ৰ
বৰনদী

**বৰনদী** অসমৰ পশ্চিম-উত্তৰ দিশত অৱস্থিত। 
ব্ৰিটিছসকলৰ শাসন কালত অসমৰ এই নদীখনে কামৰূপ জিলা আৰু দৰং জিলাক পৃথক কৰিছিল। ইয়াৰ নামটো বাৰা/বড়ো/বদা নদীৰপৰা উৎপত্তি হৈছে।

## তথ্যসূত্ৰ

শ্ৰেণী:অসমৰ নদী
শ্ৰেণী:ব্ৰহ্মপুত্ৰ নদীৰ উপনৈ
বাসুগাঁও মহাবিদ্যালয়

**বাসুগাঁও মহাবিদ্যালয়** অসমৰ চিৰাং জিলাৰ বাসুগাঁওস্থিত এখন উচ্চ শিক্ষানুষ্ঠান। সমাজখনক এক মূল্যৱান শিক্ষা প্ৰদানৰ লক্ষ্যৰে ১৯৮৬ চনত মহাবিদ্যালয়খন প্ৰতিষ্ঠা কৰা হয়। অসম ৰাজ্য চৰকাৰে মহাবিদ্যালয়খনক বিজ্ঞানৰ ধাৰা অনুদান দিয়ে আৰু ২০২৩ চনৰপৰা নতুন শিক্ষা বৰ্ষ আৰম্ভ হয়। 
## বিভাগ
* শিক্ষা বিভাগ। 
* বড়ো বিভাগ। 
* ৰাজনীতি বিজ্ঞান বিভাগ। 
* অসমীয়া বিভাগ। 
* বাংলা বিভাগ
* ইতিহাস বিভাগ। 
* ইংৰাজী বিভাগ
* অৰ্থনীতি বিভাগ। 
## স্বীকৃতি
মহাবিদ্যালয়খনক বিশ্ববিদ্যালয় অনুদান আয়োগ(ইউজিচি)ৰদ্বাৰা স্বীকৃতি প্ৰদান হৈছে। 
## তথ্যসূত্ৰ

শ্ৰেণী:অসমৰ মহাবিদ্যালয়সমূহ
দাওধৰা

**দাওধৰা** ভাৰতৰ অসম ৰাজ্যৰ বাক্সা জিলাৰ শালবাৰী মহকুমাৰ অন্তৰ্গত দাওধৰা এখন ৰাজহ গাঁও। এই গাঁওখন ৰাজধানী চহৰ গুৱাহাটীৰপৰা প্ৰায় ১২৯ কিলোমিটাৰ দূৰত আৰু জিলা সদৰ মুছলপুৰৰ পৰা প্ৰায় ২০ কিলোমিটাৰ দূৰত্বত অৱস্থিত। ২০১১ চনৰ লোকপিয়ল অনুসৰি দাওধৰাৰ স্থান ক'ড বা গাঁৱৰ কোড ৩০৪২৭২। গাঁওখনৰ মুঠ ভৌগোলিক আয়তন ২৬৮.১৯ হেক্টৰ আৰু স্থানীয় পিনকোড ৭৮১৩৩০।
## জনসংখ্যা
২০১১ চনৰ লোকপিয়ল অনুসৰি দাওধৰা গাঁৱৰ মুঠ জনসংখ্যা প্ৰায় ১৫৩৩ জন। য'ত প্ৰায় ৭৪৪ জন পুৰুষ আৰু ৭৮৯ জনী মহিলা আছে। জনসংখা অনুপাত হিচাপে প্ৰতি ১০০০ পুৰুষৰ বিপৰীতে ১০৬০ জনী মহিলা আছে। দাওধৰা গাঁৱত ০–৬ বছৰ বয়সৰ প্ৰায় ১৬৭ জন শিশু আছে। যিয়ে গাঁওখনৰ যুৱ জনসংখ্যাক প্ৰতিফলিত কৰে। দাওধৰা গাঁৱত অনুসূচিত জাতি (এছ চি), অনুসূচিত জনজাতি (এছ টি) আৰু আন আন শ্ৰেণীৰ লোক বাস কৰে। দাওধৰা গাঁৱৰ সাক্ষৰতা হাৰ প্ৰায় ৫৪.৯৯% । যত পুৰুষৰ সাক্ষৰতা হাৰ ৬৪.৯২% আৰু মহিলাৰ সাক্ষৰতা হাৰ ৪৫.৬৩%। 
## সংযোগ
দাওধৰাৰ দৰে গাঁৱৰ প্ৰৱেশ, সুযোগ, আৰু সামগ্ৰিক উন্নয়ন উন্নত কৰাত সংযোগে মুখ্য ভূমিকা পালন কৰে। ২০১১ চনৰ তথ্য অনুসৰি দাওধৰাত ৰাজহুৱা বাছ সেৱা, ব্যক্তিগত বাহন সেৱা আৰু ৰেলৱে ষ্টেচনৰ সৈতে যোগাযোগৰ সুবিধা আছে। 
## শৈক্ষিক অনুষ্ঠান
অঞ্চলটোৰ উল্লেখযোগ্য শিক্ষানুষ্ঠানসমূহ-
* দাওধৰা উচ্চ মাধ্যমিক বিদ্যালয়
* দাওধৰা উচ্চ প্ৰাথমিক বিদ্যালয়
* কমাৰদৈচা উচ্চ মাধ্যমিক বিদ্যালয়
* কমাৰদৈচা উচ্চ প্ৰাথমিক বিদ্যালয়

## নিকটৱৰ্তী গাঁওসমূহ
দাওধৰাৰ গাঁৱৰ নিকটৱৰ্তী গাঁওসমূহ-
* লাওখাটা
* ভলমানুহৰভিতা
* ১ নং ককলাবাৰী
* কমাৰদৈচা
* থেবাৰমুৰ
* বৰঘাগ্ৰা
* গৰুমাৰা
* কৰণকতা
* বৰগাঁও
* ২ নং ককলাবাৰী 
* কৰহানা

## তথ্যসূত্ৰ

শ্ৰেণী:অসমৰ গাঁও
সৰ্বনাম পদ

**সৰ্বনাম পদ** (ইংৰাজী: *Pronoun*) হৈছে বিশেষ্য পদৰ সলনি ব্যৱহাৰ হোৱা শব্দ। অৰ্থাৎ, বাক্যত বিশেষ্য পদ পুনৰাবৃত্তি নকৰি, তাক প্ৰতিষ্ঠাপন কৰিবলৈ ব্যৱহৃত পদক সৰ্বনাম বোলে।

## সংজ্ঞা
বিশেষ্য পদৰ সলনি ব্যৱহৃত পদক **সৰ্বনাম** বোলা হয়। উদাহৰণস্বৰূপে — মই, তুমি, সি, তাই, তেওঁ, তেখেত, আমালোক, তোমালোক ইত্যাদি।

## শ্ৰেণীবিভাগ
বৈশিষ্ট্যৰ আধাৰত অসমীয়াত সৰ্বনাম পদ চাৰিটা প্ৰধান ভাগত বিভক্ত —

# ব্যক্তিবোধক সৰ্বনাম (*Personal Pronoun*) 
# স্থানবোধক সৰ্বনাম (*Pronominal Adverb of Place*) 
# কালবোধক সৰ্বনাম (*Pronominal Adverb of Time*) 
# বিশেষণবোধক সৰ্বনাম (*Pronominal Adjective*)

### ব্যক্তিবোধক সৰ্বনাম
ব্যক্তি বা প্ৰাণীবাচক বিশেষ্যৰ সলনি ব্যৱহৃত পদক **ব্যক্তিবোধক সৰ্বনাম** বোলা হয়। 
উদাহৰণ — মই, আমি, তুমি, তই, সি, তাই, তেখেত, সিহঁত, আমালোক, তোমালোক ইত্যাদি। 

ব্যক্তিবোধক সৰ্বনাম তিনিটা পুৰুষত বিভক্ত — 
* **প্ৰথম পুৰুষ** — যিজনে কথা কয় (মই, আমি)। 
* **দ্বিতীয় পুৰুষ** — যিজনৰ লগত কথা কোৱা হয় (তই, তুমি, আপুনি)। 
* **তৃতীয় পুৰুষ** — যিজনৰ বিষয়ে কথা কোৱা হয় (সি, তাই, তেওঁ, তেখেত, সিহঁত)। 

বি.দ্ৰ.: ব্যক্তিবোধক সৰ্বনামৰ বিভিন্ন বিভক্তিৰূপকেই **তিৰ্যক ৰূপ** (*Oblique Form*) বোলা হয়। উদাহৰণ — “তুমি”ৰ ৰূপ “তোমাক”, “তোমাৰ”, “তোমালোকক” ইত্যাদি।

### স্থানবোধক সৰ্বনাম
স্থান বা অৱস্থান বুজোৱা বিশেষ্যৰ সলনি ব্যৱহৃত পদক **স্থানবোধক সৰ্বনাম** বোলা হয়। 
উদাহৰণ — ইয়াত, তাত, ক’লৈ, ইয়ালৈ, তালৈ আদি। 

### কালবোধক সৰ্বনাম
সময় বা কাল সূচক বিশেষ্যৰ সলনি ব্যৱহৃত পদক **কালবোধক সৰ্বনাম** বোলা হয়। 
উদাহৰণ — আজি, কালি, পৰহি, যেতিয়া, কাইলৈ, সেইদিনা আদি। 

### বিশেষণবোধক সৰ্বনাম
সংজ্ঞা শব্দৰ আগত থকা সৰ্বনাম যি পদবাচক বস্তুৰ বৈশিষ্ট্য বা পৃথকতা সূচায়, তাক **বিশেষণবোধক সৰ্বনাম** বোলা হয়। 
উদাহৰণ — ইমান, যিমান, তিমান, কেনেকৈ, এনেকৈ, যেনেকৈ আদি। 

## বৈশিষ্ট্য
* সৰ্বনাম বিশেষ্যৰ প্ৰতিষ্ঠাপক পদ। 
* ই বাক্যত পুনৰাবৃত্তি ৰোধ কৰে। 
* ব্যক্তিবোধক সৰ্বনামত বিভক্তি ৰূপ দেখা যায়। 
* বিশেষণবোধক সৰ্বনাম সদায় সংজ্ঞা শব্দৰ আগত থাকে।

## আৰু চাওক
* পদ (ব্যাকৰণ) 
* অসমীয়া ব্যাকৰণ

## তথ্যসূত্ৰ


শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:পদ (ব্যাকৰণ)
লিংগ (অসমীয়া ব্যাকৰণ)

**লিংগ** (ইংৰাজী: *Gender*) শব্দৰদ্বাৰা স্ত্ৰী-পুৰুষৰ ভেদ প্ৰকাশ কৰা হয়। ব্যাকৰণগত দিশত, বিশেষ্য আৰু তাৰ সংশ্লিষ্ট শব্দসমূহৰ বাবে লিংগৰ নিৰূপণ বাক্য গঠন আৰু শব্দৰ ৰূপান্তৰত গুৰুত্বপূৰ্ণ ভূমিকা পালন কৰে।

## লিংগৰ প্ৰধান প্ৰকাৰ
অসমীয়া ভাষাত সাধাৰণকৈ **চাৰিটা** লিংগৰ কথা আলোচনা কৰা হয় — পুংলিংগ, স্ত্ৰীলিংগ, ক্লীবলিংগ, আৰু উভয় লিংগ। এই বিভাগসমূহৰ সংজ্ঞা আৰু উদাহৰণ তলত দিয়া হল।

### ১. পুংলিংগ (Masculine Gender)
পুৰুষ বা পুৰুষজাতি প্ৰকাশ কৰা শব্দক পুংলিংগ বোলে। 
উদাহৰণ: দেউতা, পিতা, ভাই, পুত্ৰ, ৰজা।

### ২. স্ত্ৰীলিংগ (Feminine Gender)
স্ত্ৰী বা মহিলা প্ৰকাশ কৰা শব্দক স্ত্ৰীলিংগ বোলা হয়। 
উদাহৰণ: মাতৃ, আই, বৌ, ৰাণী, লেখিকা।

### ৩. ক্লীবলিংগ (Neuter Gender)
যিসকল শব্দত পুৰুষ-স্ত্ৰী দুয়োটাপ্ৰকাৰৰ ভেদ প্ৰকাশ নোহোৱা হয় বা যিবোৰ অজৈৱ বস্তু, স্থান, বস্তু-সামগ্ৰী আদি বুজায় সেইবোৰ ক্লীবলিংগত (নিউটাৰ) পৰে। 
উদাহৰণ: কিতাপ, ঘৰ, নদী, গাখীৰ।

### ৪. উভয় লিংগ (Common Gender)
কিছুমান প্ৰাণী বা সত্তা যিবোৰ এজন বা এজনী হিচাপে ব্যৱহাৰ কৰিব পৰা যায় — অৰ্থাৎ একে নাম দুয়ো লিংগত ব্যৱহাৰ কৰিব পৰা যায় — সেইবোৰক উভয়/কমন লিংগত ধৰা হয়। 
উদাহৰণ: মানুহ, শিশু, হাঁহ, কুকুৰ (সাধাৰণ ৰূপত)।

## লিংগ নিৰূপণৰ নীতি আৰু নিয়ম
* প্ৰাণীবাচক বিশেষ্যসমূহত সাধাৰণতে লিংগভেদ দেখা যায়, কিন্তু অজৈৱ বস্তু, পৰিমাণ, গুণ ইত্যাদিত সাধাৰণতে ক্লীৱ বা নিৰপেক্ষ ৰূপ থাকে।

* অসমীয়া কিছুমান গ্ৰামাৰ-গ্ৰন্থত কোৱা হৈছে—ঐতিহাসিক বা প্ৰচলিত দিশৰপৰা বাস্তৱতে কেতিয়াবা মাত্ৰ দুটা (পুং আৰু স্ত্ৰী) লিংগৰ উল্লেখ পোৱা যায়; তথাপি আধুনিক শিক্ষাব্যৱস্থাত আৰু পাঠ্যপুথিত চাৰিটা ভাগৰ আলোচনা ব্যাপকভাবে স্বীকৃত।

## লিংগ পৰিৱৰ্তনৰ নিয়ম
অসমীয়াত বহু শব্দত নিয়মীয়া প্ৰত্যয় যোগৰপৰা পুংলিংগৰপৰা স্ত্ৰীলিংগৰ ৰূপ সৃষ্টি কৰা যায়। উদাহৰণস্বৰূপে কিছুমান নিয়ম আৰু উদাহৰণ— 
* কিছুমান পুংলিংগ বাচক শব্দৰ পিছত বিশেষ প্ৰত্যয় (যেনে ‘-ি’, ‘-ী’, ‘-া’) যোগ কৰি স্ত্ৰীলিংগ পৰিৱৰ্তন কৰা হয়। উদাহৰণ: মামা → মামী; বেঙা → বেঙী। 
* কিছুমান যুগ্ম তালিকা আৰু শব্দযোৰত স্বৰূপান্তৰকদ্বাৰা বিপৰীত লিঙ্গৰ সৃষ্টি দেখা যায়।

## বিশেষ পৰ্যবেক্ষণ
* বহু আটাইতকৈ প্ৰাচীন ব্যাকৰণগ্ৰন্থ বা লোকশৈলীত লিংগৰ বৰ্ণনা ভিন্ন-ভিন্ন ৰূপত পোৱা যায়; কেতিয়াবা তৎসম শব্দৰ সম্পৰ্কত সংস্কৃত লিংগ প্ৰভাৱ লক্ষ্য কৰা যায়।

## উল্লেখযোগ্য উৎস
*  
*  
*  
* 

## তথ্যসূত্ৰ

শ্ৰেণী:অসমীয়া ব্যাকৰণ
জিন ৰাজবংশ

alt=২৮০ চনত এই ৰাজ্য|thumb|২৮০ চনত এই ৰাজ্য
**জিন ৰাজবংশ** বা **জিন সাম্ৰাজ্য** যাক কোনো কোনোৱে **চিমা জিন** বা **দুই জিন**ৰ নামেৰেও অভিহিত কৰে, এটি সাম্ৰাজ্যবাদী চীনা ৰাজবংশ। এই ৰাজবংশ ২৬৬ৰ পৰা ৪২০ চনলৈ অস্তিত্বত আছিল। চিমা য়ান, যি চিমা ঝাওৰ জ্যেষ্ঠ পুত্ৰ, এই সাম্ৰাজ্যৰ প্ৰতিষ্ঠাপক, যাৰ বিপৰীতে, চিমা ঝাও আছিল জিনৰ ৰজা। এই ৰাজবংশৰ ইতিহাসত দুই মুখ্য বিভাজন দেখা যায়। পশ্চিমীয়া জিন (২৬৬ৰ পৰা ৩১৬ চন) চাও ৱেইৰ উত্তৰাধিকাৰী হিচাপে গঢ় লৈ উঠিছিল, চিমা য়ানে চাও হুৱানৰ পৰা ক্ষমতা কাঢ়ি লোৱাৰ পাছত। পশ্চিমীয়া জিনৰ প্ৰথম ৰাজধানী আছিল লুৱ'য়াং, আৰু পাছলৈ চাং'আন, যি বৰ্তমানৰ শ্বি'আন। ২৮০ চনত, পূৰ্বী ৱু বিজয় কৰাৰ পাছত, পশ্চিমীয়া জিনৰ উত্থানে তিনি ৰাজ্যৰ কালৰ অন্ত পেলালে। চীনৰ মূল প্ৰান্তসমূহ পুনঃ এক হ'ল, হান ৰাজবংশৰ পতনৰ পাছত প্ৰথম বাৰৰ বাবে।

## আঁঠ ৰাজকুমাৰৰ যুদ্ধ
২৯১ৰ পৰা ৩০৬ চনলৈ "আঁঠ ৰাজকুমাৰৰ যুদ্ধ" নামৰ এক গৃহযুদ্ধৰ ক্ৰম দেখা দিছিল। জিন ৰাজ্যৰ ওপৰত আধিপত্যৰ বাবে এই যুদ্ধসমূহ সংঘটিত হৈছিল, যাৰ ফলস্বৰূপে ৰাজ্যখন দুৰ্বল হৈ পৰিছিল। ৩০৪ চনত এই ৰাজ্যৰ বিৰুদ্ধে অনা-হান লোকেও বিদ্ৰোহ কৰা আৰম্ভ কৰিছিল, যাক হানসকলে "পাঁচ বৰ্বৰ"ৰ নামেৰে অভিহিত কৰিছিল। "বৰ্বৰ"সকলে পাছলৈ উত্তৰ চীনৰ কেইবাটাও অস্থায়ী ৰাজবংশীয় ৰাজ্য স্থাপন কৰিছিল। ইয়াৰ ফলস্বৰূপেই চীনা ইতিহাসৰ ষোল্ল ৰাজ্যৰ কাল আৰম্ভ হৈছিল। এই কালত উত্তৰ চীনৰ ৰাজ্যসমূহৰ সঘনাই উত্থান আৰু পতন ঘটিছিল আৰু সেই ৰাজ্যসমূহে নিজৰ মাজত আৰু জিনৰ লগত যুদ্ধ কৰি থাকিছিল। তাৰেই এখন ৰাজ্য, হান ঝাৱে জিনৰ ৰাজধানী লুৱ'য়াং দখল কৰি লৈছিল ৩১১ চনত, আৰু ৩১৬ চনত চাং'আন দখল কৰিছিল। জিনৰ সম্ৰাট মিনক ৩১৮ চনত তেওঁলোকে হত্যা কৰিছিল, যাৰ পাছত পশ্চিমীয়া জিন সাম্ৰাজ্যৰ অন্ত পৰিছিল। সম্ৰাট মিনৰ পাছৰ চিমা ৰুইয়ে জিন ৰাজবংশৰ পুনৰ্স্থাপনা কৰিছিল পূৰ্বী জিনৰ ৰূপত।

## পূৰ্বী জিন
পূৰ্বী জিন ৰাজবংশৰ প্ৰায় সকলো সময়তে নিজৰ উত্তৰী চুবুৰীয়াৰ সৈতে যুদ্ধৰত আছিল। ই উত্তৰ দিশে কেইবাটাও সামৰিক অভিযান আৰম্ভ কৰিছিল, আগতে হেৰুৱা ভূমি পুনঃ লাভ কৰা আশাত। ৩৮৩ চনত জিনে পূৰ্বৰ চিন ৰাজ্যৰ ওপৰত ভীষণ আঘাট কৰিছিল, যি চিনে আগতে চীনক কিছু সময়ৰ বাবে এক কৰিছিল। যুদ্ধৰ পাছত পূৰ্বৰ চিন ৰাজ্য দুৰ্বল হৈ পৰিছিল আৰু জিন সেনাই হালধীয়া নদীৰ দক্ষিণৰ ভূমি দখল অক্ৰিছিল। পিচে, পূৰ্বী জিনক পাছলৈ ৪২০ চনত লিউ চং ৰাজবংশই পৰাস্ত কৰিলে। পূৰ্বী জিনক ছয় ৰাজবংশৰ দ্বিতীয় গণ্য কৰা হয়।

## তথ্য সংগ্ৰহ

শ্ৰেণী:চীনৰ ইতিহাস
সোমপুৰ মহাবিহাৰ

**সোমপুৰ মহাবিহাৰ বা পাহাৰপুৰ বৌদ্ধবিহাৰ () ** বাংলাদেশৰ এটা প্ৰধান বৌদ্ধ মঠ (mahavihara)। এই বৌদ্ধবিহাৰ বৰ্তমান বাংলাদেশৰ বাদালগাছি, নাওগাঁওত অৱস্থিত। ভাৰত উপমহাদেশৰ বৌদ্ধ বিহাৰসমূহৰ ভিতৰত এইটো এটা অন্যতম আৰু দেশৰ অন্যতম গুৰুত্বপূৰ্ণ প্ৰত্নতাত্ত্বিক স্থান। ১৯৮৫ চনত ইউনেস্কোই বিশ্ব ঐতিহ্য ক্ষেত্ৰ হিচাপে চিহ্নিত কৰে। হয়। 

### ইতিহাস

প্ৰাচীন ভাৰতত পাল বংশৰ শাসনকালত বংগ আৰু মগধক সামৰি লৈ ভাৰত উপমহাদেশৰ পূব অঞ্চলত কেইবাটাও মঠ বৌদ্ধ মঠ গঢ় লৈ উঠিছিল। তিব্বতী সূত্ৰ অনুসৰি পাঁচটা মহান মহাবিহাৰ (বিশ্ববিদ্যালয়)ৰ অস্তিত্ব আছিল। সেই যুগৰ প্ৰধান বিশ্ববিদ্যালয় হৈছে বিক্ৰমশিলা; নালন্দা বিশ্ববিদ্যালয়; সোমপুৰা মহাবিহাৰ;   ওদান্তপুৰা;   আৰু জগদালা।] সোমপুৰা মহাবিহাৰত (সেই সময়ত প্ৰাচীন ভাৰতৰ সৰ্ববৃহৎ বিশ্ববিদ্যালয়) বাস কৰা আতিছা বৌদ্ধ ধৰ্ম প্ৰচাৰৰ বাবে বংগৰপৰা তিব্বতলৈ যাত্ৰা কৰিছিল। অষ্টম শতিকাৰ ভিতৰতে বাংলা ভাষাৰ আদিম ৰূপৰ উন্মেষ ঘটিবলৈ আৰম্ভ কৰে। পাহাৰপুৰত প্ৰত্নতাত্ত্বিক খনন কৰাৰ পাছত " শ্ৰী-সোমাপুৰে-শ্ৰী-ধৰ্মাপালদেৱ-মহাবিহাৰিয়ৰ্য-ভিক্ষু-সংঘশ্য" লিপি থকা ছীল পোৱাৰ ফলত সোমপুৰা মহাবিহাৰখন পাল বংশৰ দ্বিতীয় পাল ৰজা ধৰ্মপালৰ (প্ৰায় ৭৮১–৮২১)দ্বাৰা নিৰ্মাণ কৰা বুলি চিনাক্ত কৰা হৈছে।ধৰ্মকায়াবিধি আৰু মধ্যমক ৰত্নপ্ৰদীপৰ তিব্বতী অনুবাদ, তৰানাথৰ ইতিহাস আৰু পাগ-ছাম-জোন-জাংকে ধৰি তিব্বতী উৎসসমূহত উল্লেখ আছে যে ধৰ্মপালৰ উত্তৰাধিকাৰী দেৱপালে (প্ৰায় ৮১০–৮৫০) বৰেন্দ্ৰ বিজয়ৰ পিছত এই বৌদ্ধ মহাবিহাৰ নিৰ্মাণ কৰিছিল।পাহাৰপুৰ স্তম্ভৰ শিলালিপিত দেৱপালৰ উত্তৰাধিকাৰী মহেন্দ্ৰপালৰ (প্ৰায় ৮৫০–৮৫৪) ৫ম ৰাজত্ব বৰ্ষৰ লগতে ভিক্ষু অজয়গৰ্ভৰ নামো উল্লেখ আছে।তাৰানাথৰ "পাগ ছেম জন জাঙ"ত লিপিবদ্ধ কৰা অনুসৰি মহিপালৰ ৰাজত্বকালত (প্ৰায় ৯৯৫–১০৪৩ খ্ৰীষ্টাব্দ) এই মঠটো মেৰামতি কৰা হৈছিল। 

বৰ্মন বংশৰ জাতবৰ্মাই একাদশ শতিকাত কৈৱৰ্ত ৰজা দিব্য আৰু বৌদ্ধ ধৰ্মৰ প্ৰতিথকা শত্ৰুতাৰে বৰেন্দ্ৰক আক্ৰমণ কৰে। যদিও কৈৱৰ্ত শাসনৰ কোনো লোকচান হোৱা যেন নালাগিল, তথাপি জাতবৰ্মাৰ সৈন্যই জ্বলোৱা জুইত মহাবিহাৰৰ এটা অংশ ধ্বংস হৈ যায়।
সময়ৰ লগে লগে অতিশৰ আধ্যাত্মিক গুৰু ৰত্নাকৰশান্তীয়ে বিহাৰৰ স্থবিৰ হিচাপে কাম কৰিছিল, মহাপণ্ডিতচাৰ্য্য বোধিভদ্ৰই আৱাসী সন্ন্যাসী হিচাপে কাম কৰিছিল আৰু আন পণ্ডিতসকলে কালামহাপদ, বীৰেন্দ্ৰ আৰু কৰুণাশ্ৰীমিত্ৰকে ধৰি মঠটোত জীৱনৰ কিছু অংশ কটায়। নৱম শতিকাৰপৰা দ্বাদশ শতিকাৰ ভিতৰত বহু তিব্বতী সন্ন্যাসীয়ে সোমাপূৰা ভ্ৰমণ কৰিছিল।

### স্থাপত্য
চতুৰ্ভুজ আকৃতিৰে নিৰ্মিত ১৭৭টা কোঠা আৰু কেন্দ্ৰত এটা পৰম্পৰাগত বৌদ্ধ স্তুপৰে গঠিত। কোঠাবোৰ সন্ন্যাসীসকলে থকাৰ ব্যৱস্থা আৰু ধ্যান-ধাৰণাৰ বাবে ব্যৱহাৰ কৰিছিল। এই স্থানত বৃহৎসংখ্যক স্তুপ আৰু বিভিন্ন আকাৰ আৰু আকৃতিৰ মন্দিৰৰ উপৰি টেৰাকোটা ফলক, শিলৰ ভাস্কৰ্য্য, শিলালিপি, মুদ্ৰা, মৃৎশিল্প আদি আৱিষ্কাৰ কৰা হৈছে।

### কেন্দ্ৰীয় মন্দিৰ

### সংৰক্ষণ

### চিত্ৰসমূহ

Naogaon Paharpur 11Oct12 IMG 3696.jpg|Structures in Somapura Mahavihara complex
Somapura Mahavihara 08.jpg| Paharpur with green grass
File:Sompur Mahavihara (Paharpur).jpg|Sompur Mahavihara (Paharpur)
Naogaon Paharpur 11Oct12 IMG 3683.jpg|Bottom of Central Shrine 
File:Mayer model 01.jpg|Model by Mohammed Ali Naqi
File:A wall of Paharpur.jpg|Ineer part of the vihar
File:Sompura Mahavihar 2024 16.jpg|Panels (replica)
File:Sompura Mahavihara 2024 17.jpg|Panels (original)


## তথ্যৰ উৎস
শ্ৰেণী:ঐতিহাসিক কীৰ্তিচিহ্ন
শ্ৰেণী:বৌদ্ধ মন্দিৰ
শ্ৰেণী:বাংলাদেশ
ফিলিপ এগ্যঁ

**ফিলিপ এগ্যঁ** (FBA, ফৰাঁচী: Philippe Mario Aghion ) এগৰাকী ফৰাঁচী অৰ্থনীতিবিদ আৰু কলেজ দে ফ্ৰাঞ্চ, ইঞ্চিয়াড, পেৰিচ স্কুল অৱ ইকনমিক্স আৰু লণ্ডন স্কুল অৱ ইকনমিক্স এণ্ড পলিটিকেল চাইঞ্চৰ অধ্যাপক। তেওঁৰ জন্ম ১৯৫৬ চনৰ ১৭ আগষ্টত হৈছিল।

২০০২ৰ পৰা ২০১৫লৈ তেওঁ হাৰ্ভাৰ্ড বিশ্ববিদ্যালয়ত ৰবাৰ্ট চি ৱেগনাৰ প্ৰফেচৰ অৱ ইকনমিক্স আছিল। তাৰ আগত তেওঁ ইউনিভাৰ্ছিটি কলেজ লণ্ডনত অধ্যাপক আছিল। নাফিল্ড কলেজ অক্সফ'ৰ্ড আৰু মেচেচুচেটছ ইন্ষ্টিট্যুট অৱ টেকনলজিৰ সৈতেও তেওঁ জড়িত আছিল। 

২০২৫ চনত তেওঁ পিটাৰ হৱিটৰ সৈতে অৰ্থনীতিৰ নোবেল বঁটাৰ আধা অংশ লাভ কৰিলে "সৃষ্টিশীল ধ্বংসৰ মাজেৰে অৰ্থব্যৱস্থাৰ দীৰ্ঘজীৱী বিকাশৰ তত্ত্বৰ বাবে"।

## শৈশৱ আৰু শিক্ষা
ফিলিপ এগ্যঁৰ জন্ম পেৰিচত হৈছিল ১৯৫৬ চনত এক ইহুদী পৰিয়ালত। এগ্যঁই ইকল নৰ্মাল চুপিৰিয়ৰ দে কাশ্বাঁৰ পৰা গণিত শাখাত স্নাতক ডিগ্ৰী লাভ কৰিছিল। পেৰিচ ১ পেঁথিয়ঁ-চৰ্বনৰ পৰা গাণিতিক অৰ্থনীতিত তেওঁ তৃতীয় চক্ৰৰ ডক্টৰেটো লাভ কৰিছিল। ১৯৮৭ চনত হাৰ্ভাৰ্ড বিশ্ববিদ্যালয়ৰ পৰা তেওঁ পি এইচ ডি লাভ কৰিছিল।

## কৰ্ম জীৱন
এগ্যঁৰ কৰ্ম জীৱনৰ আৰম্ভণি হৈছিল ১৯৮৭ চনত যেতিয়া তেওঁ এম আই টিত যোগদান দিছিল এজন সহকাৰী অধ্যাপক হিচাপে। ১৯৯০ চনত তেওঁক ইউৰোপিয়ান বেংক ফৰ ৰিকনষ্ট্ৰাক্সন এণ্ড ডেভেলপমেণ্টৰ উপ-মুখ্য অৰ্থনীতিবিদ নিযুক্ত কৰা হৈছিল। তাৰ পাছত তেওঁ অক্সফ'ৰ্ডত নাফিল্ডলৈ আৰু তাৰো পাছত ইউনিভাৰ্চিটি কলেজ লণ্ডনলৈ কাম কৰিবলৈ গৈছিল। ২০০২ চনত তেওঁ হাৰ্ভাৰ্ড বিশ্ববিদ্যালয়ত যোগদান কৰিছিল। তেওঁ তাতেই ২০১৫লৈকে আছিল অধ্যাপক হিচাপে। ২০১৫ চনত তেওঁ লণ্ডন স্কুল অৱ ইকনমিক্সত চেণ্টেনিয়েল প্ৰফেচৰ অৱ ইকনমিক্স হিচাপে যোগদান কৰিছিল।

এগ্যঁৰ গৱেষণাৰ মূল বিষয় আছিল অৰ্থনৈতিক বিকাশ, বিশেষকৈ উদ্ভাৱনৰ ভূমিকা। পিটাৰ হৱিটৰ সৈতে তেওঁ জোচেফ শ্বাম্পেটাৰৰ সৃষ্টিশীল ধ্বংসৰ ধাৰণাক বিকশিত কৰিছিল, কেইবাটাও দিশে বিয়পাইছিল আৰু এই ধাৰণাক এক দৃঢ় গাণিতিক প্ৰকাশ প্ৰদান কৰিছিল। তেওঁলোকৰ কাৰ্য *এণ্ডজেনাছ গ্ৰৌথ থিয়ৰি* (অন্তৰ্নিহিত বিকাশ তত্ত্ব) নামৰ গ্ৰন্থত বুজোৱা হৈছে।

তেওঁ আমেৰিকান একাডেমী অৱ আৰ্টছ এণ্ড চাইঞ্চেছৰ সদস্য। ২০১৭ চনত তেওঁ ইউৰোপিয়ান ইকনমিক এচচিয়েচনৰ সভাপতি আছিল। তেওঁ ২০১৮ চনৰ পৰা এনুৱেল ৰিভিউ অৱ ইকনমিক্সৰ সম্পাদক।
নৰ্মাল স্কুল, যোৰহাট

**নৰ্মাল স্কুল, যোৰহাট** () হৈছে ১৯০৬ চনত যোৰহাটত প্ৰতিষ্ঠিত এখন নৰ্মাল শিক্ষাৰ বিদ্যালয়। ১৮৫৫ চনত ঈশ্বৰচন্দ্ৰ বিদ্যাসাগৰ প্ৰভৃতি শিক্ষাবিদসকলৰ উদ্যোগত কলিকতাত নৰ্মাল স্কুল প্ৰতিষ্ঠা হৈছিল। ইয়াৰ আগতেই, ১৮৫৩ চনৰ ৪ জুলাই তাৰিখে আনন্দৰাম ঢেকিয়ালফুকনে কলিকতাৰ সদৰ দেৱানি আদালতত অসমত এখন নৰ্মাল স্কুল স্থাপনৰ বাবে অনুৰোধ কৰি প্ৰতিবেদন দাখিল কৰিছিল। ফুকনৰ প্ৰতিবেদনৰ আধাৰত ১৮৫৫ চনত অসমত নৰ্মাল স্কুল স্থাপনৰ পথ সুগম হৈছিল। নৰ্মাল শিক্ষাৰ মূল উদ্দেশ্য আছিল - আঞ্চলিক ভাষা-সাহিত্যৰ শিক্ষাদান কৰা আৰু আঞ্চলিক ভাষা-সাহিত্যৰ শিক্ষাদানৰ বাবে উপযুক্ত শিক্ষক গঢ়ি তোলা। এই উদ্দেশ্যে গুৱাহাটী, শিৱসাগৰ আৰু তেজপুৰত নৰ্মাল শিক্ষা আৰম্ভ হৈছিল। ১৯০৬ চনত গুৱাহাটীৰ নৰ্মাল স্কুল যোৰহাটলৈ স্থানান্তৰিত কৰা হয়। যোৰহাট নৰ্মাল স্কুলৰ প্ৰথমগৰাকী অধীক্ষক আছিল ঘনকান্ত বৰুৱা।

## যোৰহাট নৰ্মাল স্কুলৰ অধীক্ষক আৰু অধ্যক্ষসকল
;অধীক্ষক
# ঘনকান্ত বৰুৱা - ১৯০৬-১৯১০
# কালিৰাম মেধি - ১৯১০-১৯১১
# কমলা কান্ত শৰ্ম্মা - ১৯১২-১৯১৪
# শৰৎচন্দ্ৰ গোস্বামী - ১৯১৫-১৯২৭
# ৰায়চাহাব কমলাকান্ত বৰুৱা - ১৯২৭-১৯৩০
# লক্ষ্মীনাথ শৰ্মা - ১৯৩০-১৯৩১
# ঘনকান্ত বৰুৱা - ১৯৩১-১৯৩৭
# মুক্তালাল কাঠবৰুৱা - ১৯৩৭-১৯৩৯
# প্ৰাণনাথ বুজৰবৰুৱা - ১৯৩৯-১৯৪৪
# ৰাজেন্দ্ৰনাথ বৰুৱা - ১৯৪৪-১৯৪৪
# লক্ষেশ্বৰ শৰ্ম্মা বৰুৱা - ১৯৪৫-১৯৪৮
# চন্দ্ৰনাথ দত্তফুকন - ১৯৪৮-১৯৪৮
# গোলাপ বৰুৱা - ১৯৪৮-১৯৫০
# গোলাপ চন্দ্ৰ গোস্বামী - ১৯৫১-১৯৫৪
# যজ্ঞোৰাম গোহাঁই - ১৯৫৪-১৯৫৫
# ডিম্বেশ্বৰ নেওগ - ১৯৫৫-১৯৫৭
# চিৰাজুল হকবৰুৱা - ১৯৫৮-১৯৬১
# পিৰজাহান আলী - ১৯৬১-১৯৬২
;অধ্যক্ষ
# চেৰিফুদ্দিন আহম্মদ - ১৯৬২-১৯৬৬
# অৱনী ভাগৱতী - ১৯৬৬-১৯৬৯
# মুক্তিনাথ শৰ্ম্মা - ১৯৭০-১৯৭৭
# দুলাল চন্দ্ৰ শৰ্ম্মা - ১৯৭৭-১৯৮১
# মাখন চন্দ্ৰ গগৈ - ১৯৮১-১৯৮৩

## তথ্যসূত্ৰ

শ্ৰেণী:যোৰহাট জিলা
শ্ৰেণী:যোৰহাট জিলাৰ শৈক্ষিক প্ৰতিষ্ঠান
শ্ৰেণী:অসমৰ বিদ্যালয়সমূহ
নাৰী শিক্ষাৰ ওপৰত ক'ভিড ১৯ মহামাৰীৰ প্ৰভাৱ

**নাৰী শিক্ষাৰ ওপৰত ক'ভিড ১৯ মহামাৰীৰ প্ৰভাৱ ** ক’ভিড-১৯ মহামাৰীয়ে মহিলা শিক্ষাৰ ক্ষেত্ৰত যথেষ্ট প্ৰভাৱ পেলালে। নাৰী শিক্ষাৰ সৈতে অসমান সামাজিক নীতি-নিয়ম আৰু ছোৱালীয়ে সন্মুখীন হোৱা বৈষম্যৰ নিৰ্দিষ্ট ৰূপৰ সম্পৰ্ক আছে। ২০১৮ চনত বিশ্বৰ ১৩ কোটি ছোৱালীয়ে স্কুলৰপৰা আঁতৰি আছিল, আৰু তিনিগৰাকী ছোৱালীৰ ভিতৰত মাত্ৰ দুগৰাকীয়েহে মাধ্যমিক শিক্ষাত নামভৰ্তি কৰিছিল। ক’ভিড-১৯ মহামাৰীয়ে এই ব্যৱধান আৰু অধিক বৃদ্ধি কৰাৰ লগতে এক কোটি ১০ লাখতকৈ অধিক ছোৱালীৰ শিক্ষাত ব্যাঘাত জন্মোৱাৰ ভাবুকি কঢ়িয়াই আনিব পাৰে। ইয়াৰ উপৰি ছোৱালীৰ ইণ্টাৰনেট আৰু অনলাইন শিক্ষাৰ সুবিধা কম।

যেতিয়াই অৰ্থনৈতিক, ৰাজনৈতিক, নিৰাপত্তা বা স্বাস্থ্য সংকটৰ সৃষ্টি হয় আৰু গঢ় লৈ উঠে তেতিয়াই শিক্ষা, বিশেষকৈ ছোৱালীৰ শিক্ষাৰ ওপৰত যথেষ্ট প্ৰভাৱ পৰে। সমাজৰ পুনৰ্গঠন আৰু বহনক্ষম উন্নয়নৰ বাবেও এয়া সমাধানৰ এক অপৰিহাৰ্য অংশ হে পৰে। 

### বিদ্যালয় বন্ধ কৰাৰ বিৰূপ পৰিণতি
### ঘৰুৱা হিংসা আৰু বলপূৰ্বক বিবাহৰ তীব্ৰতা বৃদ্ধি
লকডাউনৰ সময়ত ঘৰুৱা হিংসা আৰু অধিক ভয়াবহ কৰি তোলাৰ ফলত কিশোৰীসকল বিশেষভাৱে লকডাউনৰ সময়ত ঘৰুৱা হিংসা, চাইবাৰ অপৰাধৰ চিকাৰ আৰু যৌন হিংসাৰ আশংকাত ভোগা দেখা যায়। উদাহৰণস্বৰূপে ফ্ৰান্সত ঘৰুৱা হিংসাৰ ৰিপ’ৰ্ট কৰা গোচৰ ৩০ শতাংশ বৃদ্ধি পাইছিল। 
প্ৰাথমিক হিচাপত দেখা গৈছে যে ক’ভিড-১৯ সংকটৰ ফলত অহা দশকত প্ৰায় ১.৩ কোটি আগতীয়া বিবাহৰ সৃষ্টি হ’ব পাৰে আৰু লকডাউনৰ প্ৰতি অতিৰিক্ত তিনিমাহৰ বিপৰীতে লিংগভিত্তিক হিংসাৰ ১.৫ কোটি আৰু অধিক গোচৰ হ’ব পাৰে 

### বিপদত ব্যাপক যৌনতা শিক্ষা
গিনি, লাইবেৰিয়া আৰু ছিয়েৰা লিয়নত ২০১৪ চনৰপৰা ২০১৬ চনলৈকে ইব’লা সংকটৰ ফলত মাতৃৰ মৃত্যুৰ হাৰ ৭৫ শতাংশ বৃদ্ধি পাইছে, মূলতঃ আগতীয়া আৰু অনাকাংক্ষিত গৰ্ভাৱস্থাৰ বাবে।

### পৰামৰ্শ

## তথ্যৰ উৎস
শ্ৰেণী:নাৰী শিক্ষা
মহিলাৰ শৈক্ষিক সমতা আইন

**মহিলাৰ শৈক্ষিক সমতা আইন **১৯৭৪ চনৰ মহিলাৰ শৈক্ষিক সমতা আইন (WEEA) হৈছে আমেৰিকাৰ কংগ্ৰেছে গৃহীত কৰা কেইবাখনো উল্লেখযোগ্য আইনৰ ভিতৰত অন্যতম যিয়ে শিক্ষাত মহিলাৰ লিংগ বৈষম্যৰ বিৰুদ্ধে ফেডাৰেল সুৰক্ষাৰ ৰূপৰেখা দাঙি ধৰিছে (শৈক্ষিক সমতা)।  WEEA ৰ ধাৰা ৫১৩ হিচাপে প্ৰণয়ন কৰা হৈছিল P.L.  ৯৩-৩৮০।  হাৱাইৰ কংগ্ৰেছী পেট্ ছি মিংকে আমেৰিকাৰ প্ৰতিনিধি সদনত প্ৰৱৰ্তন কৰা এই আইনখনৰ কল্পনা আৰু খচৰা প্ৰস্তুত কৰিছিল মিংকে কাৰ্যনিৰ্বাহ কৰা শিক্ষা উপসমিতিৰ কৰ্মচাৰী সহায়িকা আৰ্লিন হ’ৰ’ৱিটজে।  WEEA ৰ উদ্দেশ্য আছিল প্ৰাথমিক আৰু মাধ্যমিক বিদ্যালয়ত যৌন ভূমিকাৰ কু-সংস্কাৰৰ বিৰুদ্ধে যুঁজ দিয়া।

### পাঠাংশ

১৯৭২ চনত গৃহীত হোৱা ফেডাৰেল পুঁজিৰে চলি থকা শিক্ষা কাৰ্যসূচী আৰু কাৰ্য্যকলাপত লিংগ বৈষম্য নিষিদ্ধ কৰা টাইটল IX দুৰ্বল কৰাৰ বাবে অন্যান্য বিধায়কসকলে কৰা প্ৰচেষ্টাৰ প্ৰতি সঁহাৰি জনাই এই আইনখন প্ৰথমে ৰিপাব্লিকান মিংকে প্ৰস্তাৱ কৰিছিল।

বিলি জিন কিঙ নামৰ এগৰাকী মহিলা পেছাদাৰী টেনিছ খেলুৱৈয়ে নিজৰ ক্ৰীড়া চেলিব্ৰিটিক ব্যৱহাৰ কৰি ১৯৭৩ চনৰ মহিলা শিক্ষামূলক ইকুইটি আইন (WEEA) আইনত পৰিণত হোৱাৰ আগতে ইয়াৰ সপক্ষে কথা ক’লে। ১৯৭৩ চনৰ ৯ নৱেম্বৰত কিঙে আমেৰিকাৰ চেনেট কমিটী অন হেল্থ, এডুকেচন, লেবাৰ এণ্ড পেঞ্চনৰ সন্মুখত সাক্ষ্য দি মহিলা ক্ৰীড়াৰ সমস্যাৰ বিষয়ে দাঙি ধৰে। কিঙে কয় যে শৈক্ষিক কাৰ্যসূচীত মহিলাসকলক ক্ৰীড়াৰ সুবিধাৰপৰা বঞ্চিত কৰা হয়, যেনে মহিলাৰ ক্ৰীড়াৰ বাজেট পুৰুষৰ ক্ৰীড়াতকৈ কম। কিঙৰ সাক্ষ্যই মহিলা ক্ৰীড়াৰ বিষয়সমূহৰ প্ৰতি দৃষ্টি আকৰ্ষণ কৰিছিল আৰু মহিলাৰ শৈক্ষিক সমতা আইনৰ বিবেচনাত সহায় কৰিছিল। 
মিংকৰ বিধেয়কখন সদনত পৰাস্ত হয় যদিও চিনেটৰ ৱালটাৰ মণ্ডেলে এই বিধেয়কখন চেনেটত বিতৰ্ক চলি থকা বহল প্ৰাথমিক আৰু মাধ্যমিক শিক্ষা আইন (H.R. 69)ৰ সৈতে সংলগ্ন কৰে আৰু মিংকে এই সংস্কৰণটো ক্ৰছ-চেম্বাৰ কনফাৰেন্স কমিটীত অনুমোদন জনোৱাৰ বাবে কাম কৰে। প্ৰাথমিক আৰু মাধ্যমিক শিক্ষা সংশোধনীৰ অংশ হিচাপে WEEA গৃহীত কৰা হয় আৰু ১৯৭৪ চনৰ ২১ আগষ্টত ইয়াক আইনত পৰিণত কৰা হয়। 

### ৰূপায়ণ
১৯৮২ চনত ৰ’নাল্ড ৰেগানক আমেৰিকাৰ ৰাষ্ট্ৰপতি পদলৈ নিৰ্বাচিত হোৱাৰ সময়ত ডব্লিউ ই এৰ সঞ্চালক লেছলি উলফক সেই পদৰপৰা বদলি কৰা হয় আৰু ফিলিছ শ্ব্লাফ্লিৰ ঈগল ফ’ৰামৰ সৈতে মিত্ৰতা কৰা লোকসকলক ডব্লিউ ই এৰ পুঁজিৰ বাবে বিবেচনা কৰা অনুদানৰ প্ৰস্তাৱসমূহ পৰ্যালোচনা কৰিবলৈ অনা হয়। ১৯৮৪ চনত কংগ্ৰেছে WEEA আইন পুনৰ লিখি নিজৰ মিছন আৰু উদ্দেশ্য অধিক স্পষ্ট কৰি দিয়ে আৰু সেয়েহে নিজৰ কাৰ্য্যক নিজৰ মূল লক্ষ্যৰ সৈতে সত্য কৰি ৰাখে।

## তথ্যৰ উৎস

শ্ৰেণী: আইন
পংকজ ধীৰ

**পংকজ ধীৰ** (৯ নৱেম্বৰ ১৯৫৬ – ১৫ অক্টোবৰ ২০২৫) এগৰাকী ভাৰতীয় অভিনেতা আছিল যিয়ে হিন্দী ছবি আৰু টেলিভিছনত অভিনয় কৰিছিল। তেওঁ টেলিভিছন ধাৰাবাহিক *[[:en:Mahabharat (1988 TV series)|মহাভাৰত]]*ত কৰ্ণৰ ভূমিকাৰ বাবে পৰিচিত আছিল আৰু অন্যান্য ভূমিকাত *[[:en:Chandrakanta (1994 TV series)|চন্দ্ৰকান্তা]]*, *[[:en:The Great Maratha|দ্য গ্ৰেট মাৰাঠা]]*, *[[:en:Yug (TV series)|যুগ]]* আৰু *[[:en:Badho Bahu|বাঢ়ো বাহু]]*ত অভিনয় কৰিছিল। তেওঁ কেইবাখনো হিন্দী ছবিত সৰু ভূমিকাত অভিনয় কৰিছিল, যেনে *[[:en:Sadak|ছড়ক]]*, *[[:en:Soldier (1998 Indian film)|ছলজাৰ]]*, *[[:en:Baadshah (1999 film)|বাদশাহ]]* আৰু *[[:en:Taarzan: The Wonder Car|টাৰজান: দ্য ৱাণ্ডাৰ কাৰ]]*। 

## কৰ্মজীৱন
ধীৰে তেওঁৰ অনস্ক্ৰীণ কৰ্মজীৱন আৰম্ভ কৰিছিল পূনম ছবিত, যি বক্স অফিচত বেয়াকৈ চলিছিল। তেতিয়া তেওঁ কেইবাখনো সৰু ছবিত ভূমিকা পালন কৰিছিল, যেতিয়ালৈকে তেওঁৰ ডাঙৰ ব্ৰেক নোহোৱালৈকে, বি. আৰ. চোপ্ৰাৰ মহাকাব্যিক টেলিভিছন ধাৰাবাহিক ''মহাভাৰত''ত কৰ্ণ হিচাপে অভিনয় কৰিছিল।

কৰ্ণৰ ভূমিকা ধীৰৰ কৰ্মজীৱনৰ হাইলাইট আছিল আৰু তেওঁক ভাৰতত ঘৰুৱা নাম কৰি তুলিছিল। তেওঁৰ ছবিবোৰ কৰ্ণৰ সন্দৰ্ভ হিচাপে পাঠ্যপুথিত ব্যৱহাৰ কৰা হৈছিল আৰু তেওঁৰ মূৰ্তিবোৰ কৰ্ণাল আৰু বস্তৰত মন্দিৰত কৰ্ণ হিচাপে পূজা কৰা হয়।

তেওঁ অৰ্চনা পূৰণ সিংৰ সৈতে প্ৰথম খণ্ড *দস্তক*ত, টিভি ধাৰাবাহিক, জী হৰৰ শ্ব’ (১৯৯৩)ত অভিনয় কৰিছিল। তেওঁ টিভি ধাৰাবাহিক *কানুন*ত প্ৰধান হিচাপে ৰক্ষা অধিবক্তা হিচাপে অভিনয় কৰিছিল, যি আদালত কক্ষৰ নাটকৰ ওপৰত ভিত্তি কৰি নিৰ্মিত ধাৰাবাহিক।

২০০৬ চনত ধীৰে তেওঁৰ ভায়েক সতলুজ ধীৰৰ সৈতে এটা শ্বুটিং ষ্টুডিঅ’, *ভিছেজ ষ্টুডিঅ’জ* স্থাপন কৰিছিল জোগেশ্বৰী, মুম্বাইত। ২০১০ চনত, তেওঁ মুম্বাইত *অভিনয় একেডেমী* মুকলি কৰিছিল, অভিনেতা গুফি পেইণ্টালক ফেকাল্টি হেড হিচাপে।

## ব্যক্তিগত জীৱন আৰু মৃত্যু
ধীৰৰ একমাত্ৰ পুত্ৰ নিকিতিন ধীৰ, তেৱোঁ এজন অভিনেতা। নিকিতিনে অভিনেত্ৰী কৃতিকা সেংগাৰক বিয়া কৰাইছিল।

পংকজ ধীৰে ১৫ অক্টোবৰ ২০২৫ তাৰিখে ৬৮ বছৰ বয়সত কৰ্কট ৰোগত মৃত্যুবৰণ কৰে।

## চলচ্চিত্ৰগ্ৰন্থ
### পৰিচালক হিচাপে

### অভিনেতা হিচাপে

#### ছবি

#### টেলিভিছন

## তথ্যসূত্ৰ

## বাহ্যিক সংযোগ
*
কৃত্ৰিম ৰেচম

**কৃত্ৰিম ৰেচম** বা **আৰ্ট ছিল্ক** হৈছে এনে এটা কৃত্ৰিম আঁহ যিয়ে ৰেচমৰ সৈতে সাদৃশ্যপূৰ্ণ, কিন্তু সাধাৰণতে উৎপাদনৰ খৰচ কম। প্ৰায়ে, *কৃত্ৰিম ৰেচম* শব্দটো ৰেয়নৰ বাবে এটা সমাৰ্থক শব্দ হিচাপে ব্যৱহাৰ কৰা হয়। যেতিয়া এইটো বাঁহৰ ভিস্কছৰপৰা তৈয়াৰ কৰা হয়, তেতিয়া ইয়াক কেতিয়াবা **বাঁহৰ ৰেচম** বুলিও কোৱা হয়।

প্ৰথম সফল কৃত্ৰিম ৰেচমসমূহ ১৮৯০ৰ দশকত চেলুলোজ আঁহৰপৰা বিকশিত কৰা হৈছিল আৰু ইয়াক *আৰ্ট ছিল্ক* বা *[[:en:Viscose|ভিস্কছ]]* নামেৰে বজাৰত আগবঢ়োৱা হৈছিল, যিটো এটা নিৰ্দিষ্ট নিৰ্মাতাৰ বাবে বাণিজ্যিক নাম আছিল।

১৯১০ আৰু ১৯২০ৰ দশকত, ইউৰোপ আৰু আমেৰিকা যুক্তৰাষ্ট্ৰত ভিস্কছৰ কেইবাটাও নিৰ্মাতাই প্ৰায়ে কৃত্ৰিম ৰেচম বুলি কোৱা সামগ্ৰী উৎপাদনৰ বাবে প্ৰতিযোগিতা কৰিছিল। ১৯২৪ চনত, আমেৰিকা যুক্তৰাষ্ট্ৰত এই তন্তুৰ নাম আনুষ্ঠানিকভাৱে *ৰেয়ন*লৈ সলনি কৰা হৈছিল, যদিও ইউৰোপত *ভিস্কছ* শব্দটো ব্যৱহাৰ অব্যাহত আছিল। উদ্যোগত এই সামগ্ৰীক সাধাৰণতে *ভিস্কছ ৰেয়ন* বুলি উল্লেখ কৰা হয়।

১৯৩১ চনত, হেনৰী ফৰ্ডৰ নিৰ্দেশত ৰসায়নবিদ ৰবাৰ্ট বয়াৰ আৰু ফ্ৰেংক কেলভাৰ্টে ছয়াবীন তন্তুৰপৰা কৃত্ৰিম ৰেচম তৈয়াৰ কৰিছিল। তেওঁলোকে ছয়া প্ৰ’টিন তন্তুৰপৰা স্পন কৰা এটা টেক্সটাইল তন্তু তৈয়াৰ কৰাত সফল হৈছিল, যিটো ফৰ্মেলডিহাইড স্নানত কঠিন বা টেন কৰা হৈছিল, আৰু ইয়াক এজলন নাম দিয়া হৈছিল। ইয়াক চুট, ফেল্ট টুপী, আৰু ওভাৰকোট তৈয়াৰৰ বাবে ব্যৱহাৰযোগ্য আছিল। যদিও ১৯৪০ চনত এজলনৰ পাইলট উৎপাদনে প্ৰতিদিন  পৰিমাণত উপনীত হৈছিল, ই কেতিয়াও বাণিজ্যিক বজাৰত প্ৰৱেশ কৰিব পৰা নাছিল; ডুপ’ণ্টৰ নাইলন আটাইতকৈ গুৰুত্বপূৰ্ণ কৃত্ৰিম ৰেচম হৈ পৰিছিল। 

যদিও প্ৰথমাৱস্থাত *আৰ্ট ছিল্ক* নামেৰে বিক্ৰী কৰা হোৱা নাছিল, নাইলন, প্ৰথম কৃত্ৰিম তন্তু, ১৯৩০ৰ দশকৰ শেষৰফালে আমেৰিকা যুক্তৰাষ্ট্ৰত বিকশিত কৰা হৈছিল আৰু দ্বিতীয় বিশ্বযুদ্ধৰ সময়ত জাপানী ৰেচমৰ প্ৰতিষ্ঠাপন হিচাপে ব্যৱহাৰ কৰা হৈছিল। ইয়াৰ গুণাগুণ ভিজা অৱস্থাত ৰেয়ন আৰু ৰেচমতকৈ বহুত উৎকৃষ্ট, আৰু সেয়েহে ইয়াক পেৰাচুটৰ দৰে বহুতো সামৰিক কামত ব্যৱহাৰ কৰা হৈছিল। যদিও নাইলনৰ চেহেৰাৰ দিশত ৰেচমৰ কাপোৰৰ বাবে ভাল বিকল্প নহয়, ই এটা সফল কাৰ্য্যকৰী বিকল্প। ডুপ’ণ্টৰ নাইলনক ৰেচমৰ ষ্টকিংৰ বাবে সস্তা আৰু উৎকৃষ্ট প্ৰতিষ্ঠাপন হিচাপে পৰিকল্পনা কৰা হৈছিল আৰু সেই পৰিকল্পনা শীঘ্ৰেই সফল হৈছিল, তাৰপিছত দ্বিতীয় বিশ্বযুদ্ধৰ সময়ত সামৰিক ব্যৱহাৰৰ বাবে পুনৰ নিৰ্দেশিত কৰা হৈছিল। নাইলনে অতি কম সময়ৰ ভিতৰতে এটা প্ৰধান শিল্প তন্তু হৈ পৰিছিল, আৰু বহুতো ক্ষেত্ৰত ৰেচমক স্থায়ীভাৱে প্ৰতিষ্ঠাপন কৰিছিল। 

বৰ্তমান সময়ত, নকল ৰেচম ৰেয়ন, মাৰ্চাৰাইজড কপাহ, পলিয়েষ্টাৰ, এই সামগ্ৰীসমূহৰ মিশ্ৰণ, বা ৰেয়ন আৰু ৰেচমৰ মিশ্ৰণৰপৰা তৈয়াৰ কৰা হ’ব পাৰে। 

যদিও সাধাৰণ চেহেৰাৰ দিশত একে যেন লাগে, প্ৰকৃত ৰেচমৰ কিছুমান অনন্য বৈশিষ্ট্য আছে যিবোৰ কৃত্ৰিম ৰেচমৰপৰা পৃথক। কিন্তু কিছুমান ক্ষেত্ৰত কৃত্ৰিম ৰেচমক প্ৰকৃত ৰেচম বুলি অজ্ঞাত ক্ৰেতাসকলৰ ওচৰত পাছ কৰিব পৰা যায়। কাপোৰৰ মৌলিক তন্তুৰ গঠন নিৰ্ধাৰণৰ বাবে কেইবাটাও পৰীক্ষা উপলব্ধ, যিবোৰৰ কিছুমান কাপোৰ ক্ৰয়ৰ পূৰ্বে কৰিব পাৰি যদিহে ইয়াৰ গঠনৰ বিষয়ে সন্দেহ থাকে। পৰীক্ষাসমূহৰ ভিতৰত আছে গোটটো হাতেৰে ঘঁহা, ফ্ৰিঞ্জৰ এটা সৰু টুকুৰা জ্বলোৱাৰ পাছত ছাই আৰু ধোঁৱাৰ গোন্ধ পৰীক্ষা কৰা, আৰু ৰাসায়নিক পৰীক্ষাৰ জৰিয়তে গোটটো দ্ৰৱীভূত কৰা।

## তথ্যসূত্ৰ

## বাহ্যিক সংযোগ
তন্তু চিনাক্তকৰণৰ বাবে জ্বলোৱা পৰীক্ষা আৰু অন্যান্য পদ্ধতি:
* তন্তুৰ সমল পৰীক্ষা
* আপোনাৰ ৰেচমৰ প্ৰাচ্যৰ গালিচা সঁচাকৈ ৰেচমৰ নেকি?
* চাওক ষ্টকিংৰ কাহিনী: আপুনি ইতিহাসবিদ হওক স্মিথছ’নিয়ান ৱেবছাইটত।
দুগ্ধ আঁহ

**দুগ্ধ বা গাখীৰৰ আঁহ** বা **দুগ্ধৰ উল** হৈছে এজলন, এটা পুনৰ্নিৰ্মিত কৰা প্ৰ’টিন আঁহ যিটো গাখীৰত পোৱা কেছিন প্ৰ’টিনৰ ওপৰত ভিত্তি কৰি তৈয়াৰ কৰা হয়। দুগ্ধ-কেছিন ভিত্তিক আঁহৰ বাবে কেইবাটাও বাণিজ্যিক নাম আছে, যেনে লানিটাল, ফাইব্ৰ’লেন আৰু আৰালাক। 

## উদ্ভাৱন আৰু ইতিহাস

প্ৰথমে ইটালীত ১৯৩৫ চনত এণ্টনিঅ’ ফেৰেট্টিৰদ্বাৰা উৎপাদিত আৰু পেটেণ্ট কৰা আৰু লানিটাল নামেৰে বিক্ৰী কৰা হৈছিল, দুগ্ধৰ আঁহ ইটালীৰ ৰাষ্ট্ৰীয় স্বাৱলম্বিতা অভিযানৰ অধীনত সৃষ্টি কৰা হৈছিল আৰু পূৰ্বৰ ৰেয়নৰ সফলতাৰ সুবিধা ল’বলৈ উদ্দেশ্য কৰা হৈছিল। দুগ্ধৰ আঁহে ১৯৩০ আৰু ১৯৪০ৰ দশকত সংক্ষিপ্ত সময়ৰ বাবে সফলতা লাভ কৰিছিল। সম্পূৰ্ণ কৃত্ৰিম আঁহৰ বিকাশৰ পিছত দুগ্ধৰ আঁহৰ জনপ্ৰিয়তা দ্ৰুতভাৱে হ্ৰাস পাইছিল। সম্পূৰ্ণ কৃত্ৰিম আঁহ, যেনে এক্ৰিলিক আঁহ, দুগ্ধৰ আঁহতকৈ কম দামত আৰু অধিক টেকসই হোৱাৰ সুবিধা লাভ কৰিছিল। ২০১০ৰ দশকত কেইবাজনো উৎপাদকে দুগ্ধৰ আঁহক বাণিজ্যিক উৎপাদনলৈ পুনৰ প্ৰৱৰ্তনৰ চেষ্টা কৰিছিল।

## উৎপাদন প্ৰক্ৰিয়া

দুগ্ধৰ অঁহৰ উৎপাদন প্ৰক্ৰিয়া কিছু জনসাধাৰণৰ আগ্ৰহৰ বিষয় আছিল আৰু সমসাময়িক কেইবাটাও উৎসৰদ্বাৰা চলচ্চিত্ৰত নথিভুক্ত কৰা হৈছিল। প্ৰক্ৰিয়াটোৰ এটা সৰলীকৃত সংক্ষিপ্ত বিৱৰণ তলত দিয়া হ’ল:

# গাখীৰৰপৰা কেছিন নিষ্কাষণৰ বাবে এচিডৰ সৈতে মিশ্ৰণ কৰা হয়। 
# পানী বাষ্পীভৱন কৰি কেছিনৰ স্ফটিক গঠন কৰা হয়। 
# কেছিনক পানীৰ সৈতে মিশ্ৰণ কৰি ঘন চিৰাপৰূপী কৰা হয় আৰু স্পিনাৰেটৰ মাধ্যমেৰে বাহিৰ কৰা হয়। 
# ফলত পোৱা আঁহক কঠিনীকৰণ স্নানৰ মাজেৰে পাৰ কৰা হয়। 
# অবিৰত আঁহক তাৰ পিছত ইচ্ছামতে দৈৰ্ঘ্যত কাটি লোৱা হয়। 

## তথ্যসূত্ৰ
ফেমিলী প্লেনিং এছ'ছিয়েছন অৱ ইণ্ডিয়া

** ফেমিলী প্লেনিং এছ'ছিয়েছন অৱ ইণ্ডিয়া বা ভাৰতীয় পৰিয়াল পৰিকল্পনা সংস্থা (FPA India) ** হৈছে ভাৰতৰ পঞ্জীয়নভুক্ত এটা দাতব্য সংস্থা। ১৯৪৯ চনত ধনবন্তী ৰামা ৰাও আৰু অৱবাই বোমাঞ্জী ৱাডিয়াই এই সংস্থাটো প্ৰতিষ্ঠা কৰিছিল।  এই সংস্থাটোৰ সমগ্ৰ দেশতে ৪০টা স্থানীয় শাখা আছে যিয়ে যৌন স্বাস্থ্য আৰু পৰিয়াল পৰিকল্পনাক প্ৰসাৰিত কৰে।  এই সংস্থা আন্তঃৰাষ্ট্ৰীয় পৰিকল্পিত পিতৃ-মাতৃত্ব ফেডাৰেচনৰ ৰাষ্ট্ৰীয় সংযুক্ত প্ৰতিষ্ঠান। এই সংস্থাৰ যোগেদি অন্যান্য বিষয়ৰ লগতে প্ৰজনন পছন্দ, আইনী আৰু নিৰাপদ গৰ্ভপাত, যৌন সংক্ৰামক ৰোগ, আৰু যৌন আৰু প্ৰজনন স্বাস্থ্যৰ বিষয়ে শিক্ষাৰ প্ৰসাৰ ঘটায়। এফ পি এ ইণ্ডিয়াত আছে ৩৯টা স্থায়ী ক্লিনিক। ইয়াৰ বৰ্তমানৰ ৰাষ্ট্ৰীয় সভাপতি ড° ৰত্নমালা এম দেশাই। এফ পি এ ইণ্ডিয়া হৈছে ভাৰতৰ ১৮খন ৰাজ্যত যৌন আৰু প্ৰজনন স্বাস্থ্যৰ ওপৰত গুৰুত্ব আৰোপ কৰি অত্যাৱশ্যকীয় স্বাস্থ্য সেৱা আগবঢ়োৱা এক প্ৰভাৱশালী সামাজিক সংস্থা। 

### স্থানীয় শাখা
এই সংস্থাৰ স্থানীয় শাখাসমূহ  আগ্ৰা, আহমেদাবাদ, বাংগালুৰু, বেলগাঁও, বেলাৰী, ভূপাল, ভুৱনেশ্বৰ, বিদাৰ, বিজাপুৰ, চেন্নাই, ধৰৱাদ, ডিণ্ডিগুল, গোমিয়া, গোৱালিয়ৰ, হায়দৰাবাদ, ইন্দোৰ, জবলপুৰ, জয়পুৰ, কলচিনি, কলকাতা, লক্ষ্ণৌ, মাদুৰাই, মহলী, মুম্বাই, মহীশূৰ, নাগালেণ্ড, নতুন  দিল্লী, নীলগিৰি, উত্তৰ কানাৰা, পঞ্চকুলা, পাটনা, পুনে, ৰাইচুৰ, ৰাজকোট, শিমোগা, সিংভূম, সোলাপুৰ, দক্ষিণ কানাৰা, শ্ৰীনগৰ, ত্ৰিবান্দ্ৰম, থানে আৰু যমুনানগৰ ৷

## সহযোগী অংশীদাৰ
* ৰাষ্ট্ৰীয় সংহত চিকিৎসা সংস্থা (NIMA) * ভাৰতীয় বাণিজ্য আৰু উদ্যোগ সংস্থাৰ ফেডাৰেচন (FICCI)
* পেকাৰ্ড ফাউণ্ডেশ্যন
* প্লেনড পেৰেণ্টহুড ফেডাৰেচন অৱ আমেৰিকা, ইউনিভাৰ্চিটি অৱ ৰচেষ্টাৰ, আমেৰিকা যুক্তৰাষ্ট্ৰ
* জাপান ট্ৰাষ্ট ফাণ্ড
* UNFPA
* ৱেষ্ট ৱাইন্দ ফাউণ্ডেশ্যন
* ফৰ্ড ফাউণ্ডেচন
* ভাৰত চৰকাৰ
* ৰাজ্যিক এইডছ কোষ
* Falmily Health International (FHI)
* চেণ্টাৰ ফৰ অপাৰেচন ৰিচাৰ্চ এণ্ড ট্ৰেইনিং (CORT)
* হুমানাছ
*  এভাৰ্ট

## তথ্যৰ উৎস

শ্ৰেণী:নাৰীৰ স্বাস্থ্য  আৰু পৰিয়াল পৰিকল্পনা
শ্ৰেণী:নাৰী শিক্ষা
উড়ান অভিযান

**উড়ান অভিযান ()** হৈছে চিবিএছইৰ এক পদক্ষেপ, যাৰ উদ্দেশ্য হৈছে বঞ্চিত বা পিছপৰা শ্ৰেণীৰ ছাত্ৰীসকলক স্কুলীয়া শিক্ষাৰ পিছতে পেছাদাৰী শিক্ষালৈ বিশেষকৈ বিজ্ঞান আৰু গণিত ক্ষেত্ৰত আগবাঢ়িবলৈ সুবিধা প্ৰদান কৰা। 

এই পদক্ষেপৰ অংশ হিচাপে চিবিএছয়ে প্ৰতি বছৰে ১০০০ গৰাকী বঞ্চিত ছোৱালীক সহায় কৰাৰ সংকল্প লৈছে আৰু ইয়াৰ অংশ হিচাপে তেওঁলোকক একাদশ আৰু দ্বাদশ শ্ৰেণীত বিনামূলীয়া অনলাইন সহযোগিতা প্ৰদান কৰা হব। 

নিৰ্বাচিতসকলক নিয়মীয়া পাঠদান, মূল্যায়ন আৰু অধ্যয়ন সামগ্ৰী উপলব্ধ বিনামূলীয়া টেবলেট প্ৰদান কৰা হ’ব। ইয়াত শিক্ষক আৰু সমনীয়াৰ সৈতে পাৰস্পৰিক আভাসী বিনিময়ৰ উপৰি অভিভাৱকসকলৰ মতামতৰ সৈতে ছাত্ৰৰ বিকাশৰ নিয়মীয়া অনুসৰণ আৰু নিৰীক্ষণৰ ব্যৱস্থা কৰা হৈছে। এটা হেল্পলাইনে ছাত্ৰ-ছাত্ৰীসকলক তেওঁলোকৰ নুবুজা বিষয়সমূহ স্পষ্ট কৰিবলৈ সুবিধা প্ৰদান কৰিব। যোগ্যতাৰ লগতে অৰ্থনৈতিক মাপকাঠীৰ ওপৰত ভিত্তি কৰি নিৰ্বাচন কৰা হ’ব। প্ৰস্তাৱিত কাৰ্যসূচীৰ অধীনত কেন্দ্ৰীয় মাধ্যমিক শিক্ষা ব'ৰ্ডে প্ৰতিখন ৰাজ্যতে শিক্ষক আৰু অধ্যক্ষক সমন্বয়ক হিচাপে নিযুক্তি দিছে। 

## তথ্যৰ উৎস

শ্ৰেণী:নাৰী শিক্ষা
নকুল কাপুৰ

**নকুল কাপুৰ**  হৈছে এগৰাকী ভাৰতীয় অভিনেতা, যি পাছত যোগ প্ৰশিক্ষক হিচাপে মনোনিবেশ কৰে। তেওঁ মূলত “তুমছে আচ্ছা কৌন হ্যায়” (২০০২) চলচ্চিত্ৰৰ জৰিয়তে খ্যাতি লাভ কৰিছিল।

## প্ৰাৰম্ভিক জীৱন আৰু শিক্ষা
নকুল কাপুৰ ১১ জুলাই ১৯৭৪ তাৰিখে দিল্লীত জন্মগ্ৰহণ কৰিছিল। তেওঁ দিল্লীৰ এখন ব্যক্তিগত বিদ্যালয়ৰ পৰা প্ৰাথমিক শিক্ষা লাভ কৰিছিল আৰু পিছত বিশ্ববিদ্যালয়ৰ পৰা স্নাতক ডিগ্ৰী সম্পূৰ্ণ কৰে।

## অভিনয় জীৱন
নকুল কাপুৰে প্ৰথমতে *হো গয়ী হ্যায় মহব্বত তুমছে* (১৯৯৮) আৰু *আজা মেৰে য়াৰ* (২০০১) গীতৰ ভিডিঅ'ত অভিনয় কৰিছিল। তাৰ পিছত তেওঁ **তুমছে আচ্ছা কৌন হ্যায়** (২০০২) চলচ্চিত্ৰৰ যোগেদি বলিউডত প্ৰৱেশ কৰে আৰু জনপ্ৰিয় হৈ উঠে। এই ছবিখনে তেওঁক অতিৰিক্ত পৰিচয়, ধন আৰু ভক্ত সমাগম দান কৰে। *তুমছে আচ্ছা কৌন হ্যায়* চলচ্চিত্ৰত তেওঁ অৰ্জুনৰ চৰিত্ৰত অভিনয় কৰিছিল। কিন্তু পৰৱৰ্তী সময়ত তেওঁক আৰু বলিউডত দেখা নগ'ল। 

তেওঁ ২০০৫ চনত কানাডাৰ টেলিভিছন শৃংখলা "Terminal City"ত ইয়াছ চৰিত্ৰত অভিনয় কৰিছিল। আৰু ইয়াৰ পিছত তেওঁ অভিনয় জীৱন ত্যাগ কৰে।

## যোগ আৰু উদ্যোগ
নকুল কাপুৰৰ ভিতৰত আধ্যাত্মিক আগ্ৰহৰ ফলত তেওঁ বলিউড এৰি কানাডালৈ যায়। তেওঁ ভেংকুভাৰ, B.C., কানাডাত “Divine Life” নামৰ যোগ কেন্দ্ৰ স্থাপন কৰে আৰু ইয়াত প্ৰশিক্ষক আৰু মালিক হিচাপে কৰ্মজীৱন আৰম্ভ কৰে।

## ব্যক্তিগত জীৱন
নকুল কাপুৰ সম্পৰ্কে অধিক তথ্য বিচাৰি পোৱা নাযায়। বলিউডৰ অভিনেতা সকলৰ ভিতৰত আটাইতকৈ কম তথ্য পোহৰলৈ অহা অভিনেতা তেওঁ। তেওঁৰ পিতৃ-মাতৃৰ নাম সম্পৰ্কে কোনোধৰণৰ তথ্য পোহৰলৈ অহা নাই। “তুমছে আচ্ছা কৌন হ্যায়” চলচ্চিত্ৰৰ যোগেদি তেওঁ জনপ্ৰিয় হৈ পৰিছিল যদিও হঠাতে তেওঁ বলিউডৰ পৰা অন্তৰ্ধান হৈ যায়। বহু সময়ত তেওঁ মৃত্যু হোৱা বুলি ভুৱা বাতৰি প্ৰকাশিত হৈছিল, বাস্তৱৰ সৈতে যাৰ কোনো সম্পৰ্ক নাছিল। বহু বছৰ 
অজ্ঞাতবাসৰ পিছত তেওঁ সামাজিক মাধ্যমৰ যোগেদি নিজৰ অস্তিত্ব প্ৰতিপন্ন কৰে। শেহতীয়া তথ্য অনুসৰি নকুল কাপুৰ সম্প্ৰতি বিবাহিত আৰু তেওঁৰ ২ গৰাকী সন্তান আছে, অৱশ্যে পত্নীৰ নাম কতো প্ৰকাশ কৰা নাই। বৰ্তমান তেওঁ কানাডাত যোগ প্ৰশিক্ষক হিচাপে জীৱন নিৰ্বাহ কৰি আছে।

## শাৰীৰিক গঠন
তেওঁৰ উচ্চতা ৫ ফুট ৯ ইঞ্চি আৰু ওজন প্ৰায় ৭০ কেজি। তেওঁৰ চকু আৰু চুলিৰ ৰং ডাৰ্ক ব্ৰাউন। তেওঁ প্ৰায়েই সল্প দাড়িৰ সৈতে দেখা যায়।

## বাহ্যিক সংযোগ
* 
* ইনষ্টাগ্ৰাম  
* ইনষ্টাগ্ৰাম (অফিচিয়েল)  
* ফেচবুক

## তথ্যসূত্ৰ


শ্ৰেণী:ভাৰতীয় অভিনয় শিল্পী
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:জীৱিত ব্যক্তি
কাৰিকৰী শিক্ষাত ছোৱালীৰ উন্নতিৰ বাবে সহায় প্ৰদান কৰা পদক্ষেপ বা প্ৰগতি

**কাৰিকৰী শিক্ষাত ছোৱালীৰ উন্নতিৰ বাবে সহায় প্ৰদান কৰা পদক্ষেপ  ** হৈছে ভাৰত চৰকাৰৰ মানৱ সম্পদ উন্নয়ন মন্ত্ৰালয়ৰ 'অল ইণ্ডিয়া কাউন্সিল ফৰ টেকনিকেল এডুকেচন' (এআইচিটিই) ৰ আঁচনি যিয়ে কাৰিকৰী শিক্ষা গ্ৰহণ কৰিবলৈ বছৰি ৬ লাখতকৈ কম আয়ৰ প্ৰতিটো পৰিয়ালত এগৰাকী ছোৱালী নিৰ্বাচন কৰি সুবিধা প্ৰদান কৰে। 

এই আঁচনিৰ অধীনত বৃত্তিৰ ধনৰাশি ৩০,০০০ টকা বা টিউচন মাচুল আৰু ১০ মাহৰ বাবে আকস্মিক ভাট্টা প্ৰদানৰ বাবে প্ৰতিমাহে ২০০০ টকা। 

### প্ৰগতি আঁচনিৰ অধীনত প্ৰদান কৰা সুবিধাসমূহ
প্ৰগতি আঁচনিখনে এআইচিটিই অনুমোদিত যিকোনো প্ৰতিষ্ঠানত তলত উল্লেখ কৰা পাঠ্যক্ৰমসমূহ গ্ৰহণৰ বাবে বছৰি মুঠ ৫,০০০ বৃত্তি প্ৰদান কৰে:

* ডিগ্ৰী পাঠ্যক্ৰম-

প্ৰথম বৰ্ষৰ ডিগ্ৰী পৰ্যায়ৰ পাঠ্যক্ৰম, বা... 
লেটাৰেল এণ্ট্ৰি (এল ই)ৰ জৰিয়তে দ্বিতীয় বৰ্ষৰ ডিগ্ৰী পৰ্যায়ৰ পাঠ্যক্ৰম। 

*ডিপ্লমা পাঠ্যক্ৰম-

প্ৰথম বৰ্ষৰ ডিপ্লমা পৰ্যায়ৰ পাঠ্যক্ৰম, বা... 
লেটাৰেল এণ্ট্ৰি (এল ই)ৰ জৰিয়তে দ্বিতীয় বৰ্ষৰ ডিপ্লমা পৰ্যায়ৰ পাঠ্যক্ৰম।

### যোগ্যতা
*আবেদনকাৰী এগৰাকী ছোৱালী ছাত্ৰী হ’ব লাগিব।
*আবেদনকাৰীয়ে হয় ডিগ্ৰী পাঠ্যক্ৰমৰ প্ৰথম বৰ্ষ বা পাৰ্শ্বীয় প্ৰৱেশৰ জৰিয়তে ডিগ্ৰী পাঠ্যক্ৰমৰ দ্বিতীয় বৰ্ষত অধ্যয়ন কৰিব লাগিব।
*চলিত বিত্তীয় বৰ্ষত পৰিয়ালটোৰ বাৰ্ষিক আয় (সকলো উৎসৰ পৰা) বছৰি ₹ ৮,০০,০০০/-তকৈ অধিক হ’ব নালাগে।
*তলত উল্লেখ কৰা ১৩ টা কেন্দ্ৰীয় শাসিত অঞ্চল আৰু উত্তৰ-পূব ৰাজ্য অৰ্থাৎ আন্দামান আৰু নিকোবৰ দ্বীপপুঞ্জ (কেন্দ্ৰীয় শাসিত অঞ্চল), জম্মু আৰু কাশ্মীৰ (কেন্দ্ৰীয় শাসিত অঞ্চল), লাডাখ (কেন্দ্ৰীয় শাসিত অঞ্চল), দাদৰা আৰু নগৰ হাভেলী আৰু দমন আৰু দিউ (কেন্দ্ৰীয় শাসিত অঞ্চল), লক্ষদ্বীপ (কেন্দ্ৰীয় শাসিত অঞ্চল), অৰুণাচল প্ৰদেশ, অসম, মণিপুৰ, মেঘালয়, মিজোৰাম,  নগালেণ্ড, ছিকিম & ত্ৰিপুৰাক AICTE ৰ দ্বাৰা বৃত্তি প্ৰদান কৰা হ’ব।

## তথ্যৰ উৎস
শ্ৰেণী:নাৰী শিক্ষা
শ্ৰেণী:শিক্ষা
শ্ৰেণী:ভাৰত চৰকাৰৰ আঁচনি
মিথিলেশ ভট্টাচাৰ্য

**মিথিলেশ ভট্টাচাৰ্য** () উত্তৰ-পূব ভাৰতৰ এজন বাংলা ভাষাৰ কথা-সাহিত্যিক। ১৯৪৬ চনৰ ২৩ ফেব্ৰুৱাৰিত তৎকালীন পূব-পাকিস্তান (বৰ্তমানৰ বাংলাদেশ)ৰ মৌলভীবাজাৰ মহকুমাৰ দ‍ক্ষিণ বিনোষণা গাঁৱত ভট্টাচাৰ্যৰ জন্ম।
## শি‍ক্ষা
ভট্টাচাৰ্যই শিলচৰৰ অভয়াচৰণ ভট্টাচাৰ্য পাঠশালা, চৰকাৰী উচ্চতৰ মাধ্যমিক বিদ্যালয় আৰু কাছাৰ মহাবিদ্যালয়ৰপৰা শি‍ক্ষা গ্ৰহণ কৰিছিল। অৰ্থনীতি বি‍জ্ঞান বিষয়সহ স্নাতক হোৱাৰ পাছত শিলচৰৰ ইউকো বেংকত তেখেতে কৰ্ম-জীৱনৰ পাতনি মেলে।

## সাহিত্য-চৰ্চা
১৯৬৭ চনত ২১ বছৰ বয়সত শাৰদীয় প্ৰান্তজ্যোতি‍ পত্ৰিকাত তেখেতৰ প্ৰথম গল্প 'এখন সাগৰ' প্ৰকাশিত হয়। তেখেতৰ উল্লেখযোগ্য গল্প সংকলনসমূহ হৈছে *কক্ষপথ*, *চৈত্ৰপবনে*, *আত্মকথা*, *স্বপ্নপুৰাণ* *দেশভাগেৰ গল্প*, *প্ৰান্তজনকথা*। *ভাঙা পথেৰ ৰাঙা ধূলায়* তেখেতৰ আত্মজীৱনীমূলক গ্ৰন্থ।

## সম্পাদনা
তেখেতে ১৯৭৩ চনৰপৰা ১৯৮৪ চনলৈকে তপোধীৰ ভট্টাচাৰ্যৰ সৈতে যুটীয়াভাৱে 'শতক্ৰুতু' নামৰ এখন সাহিত্য বিষয়ক লিটল মেগাজিন সম্পাদনা কৰিছিল। ইয়াৰ উপৰি তেখেতে সম্পাদনা কৰিছিল মিনি আলোচনী *ডাউক* আৰু গল্পৰ লিটল মেগাজিন 'পৰম্পৰা'।

## সন্মান
২০১০ চনত মিথিলেশ ভট্টাচাৰ্যক আজীৱন ব্যাপ্ত সাহিত্যকৃতিৰ বাবে *দ্বিৰালাপ* সন্মানেৰে সন্মানিত কৰা হয়।

## মৃত্যু
২০২৫ চনৰ ২০ অক্টোবৰৰ নিশা শিলচৰৰপৰা নাতি-দূৰৈত থকা শ্ৰীকোণাৰ কল্যাণী চিকিৎসালয়ত তেখেতে শেষ-নিশ্বাস ত্যাগ কৰে।
## মিথিলেশ ভট্টাচাৰ্যৰ গল্প সম্পৰ্কে মতামত
* "লেখক মিথিলেশ ভট্টাচাৰ্যই আমাৰ চিনাকি পৃথিৱীখনক অচিনাকি কৰি তুলে, আকৌ পৰৱৰ্তী সময়ত একেটা প্ৰতিচ্ছবিকে এনে ব্যঞ্জনাৰ দ্য‍োতানাৰে‍ আমাৰ সমুখত তুলি ধৰে যে তেখেতৰ গল্পৰ বহুস্বৰিকতাই আমাৰ হৃদয়ত অনুৰণন ঘটায়।" 
* "মিথিলেশ ভট্টাচাৰ্য সমকাল আৰু সমাজ সচেতন শিল্পী। তেখেতে তেখেতৰ চুটিগল্পত সমাজ ভাবনাক গুৰুত্বসহকাৰে গ্ৰহণ কৰিছে। তেখেতে তেখেতৰ বহু গল্পত ঐতিহাসিক তথ্যসূত্ৰ উল্লেখ কৰিছে যিয়ে সেই সৃষ্টিবোৰৰ ঐতিহাসিক মূল্য নিৰ্ধাৰণ কৰে। তেখেতে গল্পত সমকালৰ ছবি দাঙি ধৰিছিল, তেখেতৰ গল্প পাঠৰ যোগেদি সমাজ আখ্যান পাব পাৰি।"

## তথ্যসূত্ৰ

শ্ৰেণী:বঙালী ব্যক্তি
শ্ৰেণী:বঙালী সাহিত্যিক
শ্ৰেণী:মৃত ব্যক্তি
হাচটেগ জাষ্টিচ ফ'ৰ জুবিন গাৰ্গ

thumb
**#JusticeForZubeenGarg** হৈছে ২০২৫ চনৰ ছেপ্টেম্বৰ মাহত অসমৰ জনপ্ৰিয় গায়ক জুবিন গাৰ্গৰ অকাল মৃত্যুৰ পাছত আৰম্ভ হোৱা এক অনলাইন সামাজিক আন্দোলন। এই হাচটেগে অসমীয়া সমাজত আৰু অনলাইন মাধ্যমত ন্যায়ৰ বাবে গণপ্ৰচাৰ তথা চৰকাৰী তদন্তৰ দাবী ৰাইজৰ মাজত জাগ্ৰত কৰিছে।

## আন্দোলনৰ উত্থান
এই আন্দোলন আৰম্ভ হৈছিল অসমীয়া অভিনেত্ৰী অমৃতা গগৈৰ সামাজিক মাধ্যমত প'ষ্টৰপৰা। জুবিন গাৰ্গৰ পত্নী গৰিমা শইকীয়া গাৰ্গ আৰু ভগ্নী পালমী বৰঠাকুৰে এই আন্দোলনত সক্ৰিয় অংশগ্ৰহণ কৰে।

## অনলাইন প্ৰভাৱ
এই হাচটেগটোৱে ফেচবুক, ইনষ্টাগ্ৰাম, টুইটাৰ (এতিয়া এক্স) আদিত প্ৰায় ২০ লাখ (২ মিলিয়ন) প'ষ্টৰ সংখ্যা অতিক্ৰম কৰিছে। এই তথ্যই প্ৰমাণ কৰে যে, আন্দোলনটো অসমীয়া সমাজ আৰু বিশ্বব্যাপী জনগণৰ মাজত বিস্তৃত। 

## আন্তৰ্জাতিক প্ৰতিক্ৰিয়া
গুগল অনুসন্ধানত "Zubeen Garg death" আৰু "Justice for Zubeen Garg" শব্দসমূহৰ অনুসন্ধান ১১৪খন দেশৰপৰা কৰা হৈছে, য'ত ভাৰত, ছিংগাপুৰ, আমেৰিকা, ব্ৰিটেইন আদি দেশ অন্তৰ্ভুক্ত।

## সামাজিক আৰু সাংস্কৃতিক প্ৰভাৱ
এই আন্দোলনে অসমীয়া সমাজৰ একতা আৰু সাংস্কৃতিক চেতনাক পুনৰ জাগ্ৰত কৰিছে। জুবিন গাৰ্গৰ সংগীতৰ প্ৰতি সমৰ্থনে আন্দোলনক শক্তিশালী কৰিছে। বিভিন্ন শিল্পী আৰু অনলাইন প্ৰচাৰকাৰীয়ে ইয়াক সমৰ্থন আগবঢ়াইছে। #JusticeForZubeenGarg আন্দোলনে অসমীয়া সমাজত সামাজিক ন্যায়ৰ দাবী, সাংস্কৃতিক চেতনা আৰু একতাৰ প্ৰতীক হিচাপে অৱদান আগবঢ়াইছে। এই হাচটেগে অনলাইন মাধ্যমেৰে জনগণক একত্ৰিত কৰি ন্যায়ৰ বাবে এক শক্তিশালী বাৰ্তা প্ৰেৰণ কৰিছে।

## আৰু চাওক
* জুবিন গাৰ্গ
* জুবিন গাৰ্গে ৰেকৰ্ডিং কৰা গীতৰ তালিকা
* জুবিন শব্দৰ অৰ্থ
* শ্যামকানু মহন্ত

## তথ্যসূত্ৰ

শ্ৰেণী: জুবিন গাৰ্গ
শ্ৰেণী:সামাজিক আন্দোলন
আলৰা কালাম

**আলৰা কালাম** এগৰাকী সন্ন্যাসী আৰু ধ্যানৰ শিক্ষক আছিল। তেওঁ এজন শ্ৰমণ আছিল আৰু বৌদ্ধ শাস্ত্ৰ অনুসৰি গৌতম বুদ্ধৰ প্ৰথম গুৰু আছিল।

## ইতিহাস
মহাপৰিনিৰ্বাণ সূত্ৰ আৰু অন্যান্য গ্ৰন্থৰ বিভিন্ন মন্দাৱস্থাত বুদ্ধৰ ওচৰলৈ পুটকাছ (পালি: পুক্কুছা) নামৰ মল্লসকলৰ মন্ত্ৰীয়ে তেওঁৰ গুৰু আলৰা কালামৰ ধ্যান দক্ষতাৰ বিষয়ে কোৱা বিৱৰণ দিয়া হৈছে। এদিন গভীৰ ধ্যানত থকা সময়ত আলৰাৰ কাষেৰে পাৰ হৈ যোৱা পাঁচশ ঠেলাগাড়ীৰ সমদলৰ শব্দ শুনা নাপালে। বুদ্ধয়ো একেধৰণৰ অভিজ্ঞতা ভাগ কৰিছিল; আদুমা গাঁৱত বৰষুণৰ ধুমুহাই চাৰিজন গোপালক আৰু দুজন শ্ৰমিকক ভয় খুৱাইছিল, আনহাতে বুদ্ধই ধ্যান দক্ষতাৰ বাবে শান্ত হৈ আছিল।

বুধিয়ক গৌতম আলৰা কালামাৰ ওচৰলৈ যায়, যিয়ে বৈশালীত একপ্ৰকাৰৰ প্ৰাৰম্ভিক ধ্যান শিকাইছিল। আলৰাই সিদ্ধাৰ্থক ধ্যান শিকাইছিল, বিশেষকৈ "শূন্যতাৰ গোলক" (আকিংচ্যায়তন) নামৰ এটা ধ্যানিক অৱস্থা।

অৱশেষত গৌতমক নিজে অধিক শিকাব নোৱাৰাকৈ সমতুল্য পাই আলৰাই তেওঁক ক'লে, "পৱিত্ৰ জীৱনত আমাৰ এনে এজন সংগী থকাটো আমাৰ বাবে এক লাভ, মোৰ বন্ধু, আমাৰ বাবে এক বৃহৎ লাভ... মই যেনেকৈ আছোঁ, তুমিও; তুমি যিদৰে আছা, ময়ো তেনেকুৱাই।  আহাঁ বন্ধু, আহাঁ আমি এতিয়া এই সম্প্ৰদায়টোক একেলগে নেতৃত্ব দিওঁ।" গৌতম থাকিবলৈ আগ্ৰহী নাছিল, কিয়নো আলৰাৰ ধৰ্মই সংসাৰৰপৰা মুক্তি পথ নিদিয়ে। যোৱাৰ পাছত সিদ্ধাৰ্থই উদ্ৰক ৰামপুত্ত নামৰ এজন নতুন শিক্ষক পালে।

বোধিজ্ঞান লাভ কৰাৰ পাছত বুদ্ধই আলৰা কালামক ধৰ্ম শিকাবলৈ বিচাৰি যায়, মাথোঁ সাত দিন আগতে তেওঁৰ মৃত্যু হোৱা বুলি গম পায়।
## তথ্যসূত্ৰ

শ্ৰেণী:শিক্ষক
শ্ৰেণী:ভাৰতীয় দাৰ্শনিক
উড়াক্কা ৰামাপুত্ত

**উড়াক্কা ৰামাপুত্ত** আছিল বৌদ্ধ পৰম্পৰাৰ পৰিচিত গৌতম বুদ্ধৰ অন্যতম গুৰু হিচাপে মান্যতা দিয়া এজন ঋষি আৰু ধ্যান শিক্ষক। 'ৰামাপুত্ত'ৰ অৰ্থ হৈছে 'ৰামৰ পুত্ৰ', যি হয়তো তেওঁৰ পিতৃ বা আধ্যাত্মিক গুৰু আছিল। উড়াক্কা ৰামাপুত্তই ধ্যানিক নিৰাকাৰ প্ৰাপ্তি (আৰুপ সমপত্তি) নামেৰে জনাজাত পৰিশোধিত ধ্যান অৱস্থাৰ শিক্ষা দিছিল।
## গৌতম বুদ্ধৰ সৈতে সম্পৰ্ক
পিতৃৰ দৰবাৰৰপৰা আঁতৰি যোৱাৰ পাছত গৌতম বুদ্ধই প্ৰথমে আলৰা কালামৰ ওচৰলৈ যায় আৰু তেওঁৰ পদ্ধতি অনুসৰণ কৰাৰ পাছত তেওঁৰ প্ৰভুৰ সমান বুলি স্বীকৃতি লাভ কৰে। এতিয়ালৈকে শিকি অহা পদ্ধতিসমূহে জ্ঞান লাভ নকৰে বুলি উপলব্ধি কৰি গৌতমে আলৰা কালামৰ সম্প্ৰদায়ৰ সহ-নেতা হিচাপে পদ গ্ৰহণ কৰাৰ পৰিৱৰ্তে আন এজন শিক্ষকৰ সন্ধানত আঁতৰি যোৱাটো ঠিক কৰি লৈছিল। তেওঁ উড়াক্কা ৰামপুত্তক বিচাৰি পাই তেওঁক গুৰু হিচাপে গ্ৰহণ কৰিলে। 

আলৰা কালামে বুদ্ধক সমকক্ষ হিচাপে গ্ৰহণ কৰি নিজৰ সম্প্ৰদায়ক তেওঁৰ কাষে কাষে নেতৃত্ব দিবলৈ কোৱাৰ বিপৰীতে উড়াক্কা ৰামপুত্তই বুদ্ধক তেওঁৰ পূৰ্বসূৰী উড়াক্কা ৰামতকৈ তেওঁৰ উচ্চ আৰু সমান বুলি স্বীকাৰ কৰিছিল, যিজনে প্ৰকৃততে "অনুভূতি বা অপ্ৰৱেশৰ ক্ষেত্ৰ" (নেভাসন্নানাসন্যায়তন) লাভ কৰিছিল, যিটো ৰামপুত্তই পোৱা নাছিল। উড়াক্কা ৰামপুত্তই বুদ্ধক তেওঁৰ ছাত্ৰ আৰু সমাজৰ একমাত্ৰ নেতৃত্ব ল’বলৈ ক’লে, কিন্তু বুদ্ধই এই পদ্ধতিৰদ্বাৰা সম্পূৰ্ণ জ্ঞান লাভ নহ’ব বুলি উপলব্ধি কৰি সন্তুষ্ট নহ’ল। 
তেওঁ উড়াক্কাৰ লগত নাথাকিবলৈ স্থিৰ কৰি আৰু নিজৰ অনুসন্ধান গভীৰ কৰিবলৈ পুনৰ পৰিভ্ৰমণ আৰম্ভ কৰিছিল।

জাগৰণৰ পিছত বুদ্ধই প্ৰথমে উড়াক্কা ৰামপুত্তক এনে এজন ব্যক্তি বুলি ভাবিছিল, যিয়ে তেওঁৰ ধৰ্ম বুজিব আৰু উপলব্ধি কৰিব পাৰিব, কিন্তু পিছলৈ গম পালে যে সেই সময়লৈকে উড়াক্কা ৰামপুত্তৰ ইতিমধ্যে মৃত্যু হৈছে।
## উৎস আৰু ঐতিহাসিকতা
মজ্জিমা নিকায়ৰ কেইবাটাও সূত্তত বোধিসত্ত্বৰ গুৰু দুজনৰ ওচৰলৈ যোৱাৰ কাহিনী আছে, *আৰিয়াপৰিয়েসনা সুত্ত* (MN 26)ক পৰৱৰ্তী পালি সংস্কৰণৰ সম্ভাৱ্য উৎস হিচাপে চিনাক্ত কৰা হৈছে। কেইবাটাও ভিন্ন আদিম বৌদ্ধ বিদ্যালয়ৰ সমান্তৰাল কাহিনীসমূহ মহাবাস্তুৰ ভিতৰতে সংস্কৃত আৰু চীনা ভাষাত সংৰক্ষিত হৈ আছে। উড়াক্কা ৰামপুত্তৰ আন আন উল্লেখ চাৰিটা নিকায়ৰ মাজেৰে সিঁচৰতি হৈ আছে, বিনয় আৰু ধৰ্মপদৰ টীকাসমূহত অতিৰিক্ত উল্লেখ আছে।

আন্দ্ৰে বাৰ'ৱে উড়াক্কা ৰামাপুত্ত আৰু আলৰা কালামা দুয়োজনেই কাল্পনিক সৃষ্টি বুলি যুক্তি দিছিল যদিও পিছৰ পণ্ডিতসকলে এই সম্ভাৱনা মানি লৈছে যে তেওঁলোক প্ৰকৃত ঐতিহাসিক ব্যক্তি হ'ব পাৰে। বিভিন্ন বিদ্যালয়ৰ অনুবাদৰপৰা লোৱা সত্ত্বেও উড়াক্কা ৰামপুত্তক বুদ্ধৰ জীৱনকালত ৰাজঘৰত ৰখাৰ ক্ষেত্ৰত জীয়াই থকা উৎসসমূহে সকলোৱে একমত। হিউৱেন-চাঙে তেওঁৰ যুগত উড়াক্কা ৰামাপুত্তক ৰাজগৃহৰ ওচৰৰ অঞ্চলৰ সৈতে জড়িত কৰা কিংবদন্তিও লিপিবদ্ধ কৰিছিল। প্ৰায়বোৰ পৰম্পৰাই উড়াক্কা ৰামাপুত্ত আৰু তেওঁৰ পিতৃ বা শিক্ষক উড়াক্ক ৰামাৰ মাজৰ পাৰ্থক্যও সংৰক্ষণ কৰি ৰাখিছে যদিও কেইটামান পুনৰীক্ষণত এই দুয়োটা ব্যক্তিত্ব একত্ৰিত কৰা হৈছে।

## তথ্যসূত্ৰ

শ্ৰেণী:ভাৰতীয় দাৰ্শনিক
বিশেষণ পদ

**বিশেষণ পদ** বা **বিশেষণ** হৈছে সেই শব্দ, যি কোনো বিশেষ্য বা সৰ্বনামৰ গুণ, অৱস্থা, আকাৰ, সংখ্যা, ৰং, গুণবাচক বৈশিষ্ট্য আদি বুজায়। বিশেষণ পদে কোনো বস্তু বা ব্যক্তিৰ স্বভাৱ বা বৈশিষ্ট্য স্পষ্ট কৰি তোলে।

## সংজ্ঞা
বিশেষণ পদ সেই পদ যি কোনো বিশেষ্য বা সৰ্বনামৰ গুণ, সংখ্যা বা অৱস্থা নিৰ্দেশ কৰে। উদাহৰণস্বৰূপে — 
* “সুন্দৰ ফুল”ত “সুন্দৰ” হৈছে বিশেষণ, কাৰণ ই “ফুল” শব্দৰ গুণ বুজাইছে। 
* “তিনিজন ছাত্ৰ”ত “তিনিজন” বিশেষণ, কাৰণ ই সংখ্যাৰ পৰিমাণ বুজাইছে। 

## বিশেষণৰ শ্ৰেণীবিভাগ
বিশেষণ পদ কেইবাটাও শ্ৰেণীত বিভক্ত কৰা যায় —

### ১. গুণবাচক বিশেষণ
এই বিশেষণবিলাকে কোনো বস্তুৰ গুণ বা দোষ বুজায়। 
উদাহৰণ: বুদ্ধিমান, অলস, সুন্দৰ, মলিন, দয়ালু আদি। 

### ২. পৰিমাণবাচক বিশেষণ
এই বিশেষণবিলাকে কোনো বস্তুৰ পৰিমাণ বা মাত্ৰা বুজায়। 
উদাহৰণ: অলপ, বেছি, পুৰণি, আধা, সম্পূৰ্ণ আদি। 

### ৩. সংখ্যা-বাচক বিশেষণ
সংখ্যা-বাচক বিশেষণবিলাকে কোনো বস্তু বা ব্যক্তিৰ সংখ্যা বা স্থান নিৰ্দেশ কৰে। 
* নিৰ্দিষ্ট সংখ্যা-বাচক: এটা, দুটা, তিনি, চাৰি আদি। 
* অনিৰ্দিষ্ট সংখ্যা-বাচক: কেইবাখনো, বহুতো, কিছুমান আদি।

### ৪. নিৰ্দেশক বিশেষণ
এই বিশেষণবিলাকে কোনো নিৰ্দিষ্ট বস্তু বা ব্যক্তিৰ প্ৰতি ইঙ্গিত কৰে। 
উদাহৰণ: এই, সেই, সেইজন, সেইটো আদি। 

### ৫. অধিকাৰ-বাচক বিশেষণ
এই বিশেষণবিলাকে কোনো বস্তুৰ ওপৰত অধিকাৰ বা সম্পৰ্ক প্ৰকাশ কৰে। 
উদাহৰণ: মোৰ, তোমাৰ, তেওঁৰ, আমাৰ আদি। 

## বিশেষণৰ ৰূপান্তৰ
বিশেষণৰ তিনিটা থাকে — 
* সাধাৰণ (Positive): “ভাল” 
* তুলনামূলক (Comparative): “বেছি ভাল” 
* অতিশয় (Superlative): “সৰ্বাধিক ভাল”

## উদাহৰণসমূহ

## অন্যান্য ভাষাত বিশেষণ
অসমীয়া ভাষাৰ দৰে বেলেগ ভাষাতো বিশেষণৰ নিজ নিজ ৰূপ আৰু প্ৰয়োগ আছে। উদাহৰণস্বৰূপে ইংৰাজী ভাষাত “good”, “beautiful”, “tall” আদি বিশেষণ ৰূপে ব্যৱহৃত হয়। 

## আৰু চাওক
* পদ (ব্যাকৰণ)
* অসমীয়া ব্যাকৰণ
* ব্যাকৰণ

## উৎস


শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:পদ (ব্যাকৰণ)